open-index/open-wikipedia-markdown huggingface dataset:
രാച്ചബുരി പ്രവിശ്യ

**രാച്ചബുരി പ്രവിശ്യ** പടിഞ്ഞാറൻ തായ്‌ലൻറിൽ സ്ഥിതി ചെയ്യുന്ന തായ്‌ലൻഡിലെ എഴുപത്തിയാറ് പ്രവിശ്യകളിൽ ഒന്നാണ് (ചാങ്വാട്ട്). അയൽ പ്രവിശ്യകൾ (വടക്ക് നിന്ന് ഘടികാരദിശയിൽ) കാഞ്ചനബുരി, നഖോൺ പാത്തോം, സമുത് സഖോൺ, സമുത് സോങ്ഖ്റാം, ഫെച്ചാബുരി എന്നിവയാണ്. പടിഞ്ഞാറ് വശത്ത് ഇത് മ്യാൻമറിലെ തനിന്തരി മേഖലയുമായി അതിർത്തി പങ്കിടുന്നു.

ബാങ്കോക്കിന് 80 കിലോമീറ്റർ (50 മൈൽ) പടിഞ്ഞാറായി സ്ഥിതിചെയ്യുന്ന രാച്ചബുരി പ്രവിശ്യയുടെ പടിഞ്ഞാറ് വശത്തെ ടെനാസെരിം കുന്നുകൾ മ്യാൻമറുമായുള്ള പ്രകൃതിദത്തമായ അതിർത്തിയാണ്. മായെ ക്ലോംഗ് നദി രാച്ചബുരി നഗര മധ്യത്തിലൂടെ കടന്നുപോകുന്നു.

## ഭൂമിശാസ്ത്രം
ഏകദേശം 5,196 ചതുരശ്ര കിലോമീറ്റർ (2,006 ചതുരശ്ര മൈൽ) വിസ്തൃതിയുള്ള ഒരു ഇടത്തരം പ്രവിശ്യയാണ് റാച്ചബുരി പ്രവിശ്യ. പ്രവിശ്യയുടെ കിഴക്കൻ ഭാഗത്തെ മായെ ക്ലോങ് നദിയുടെ നിരപ്പുള്ള തടങ്ങൾ നിരവധി കനാലുകളാൽ ചുറ്റപ്പെട്ടിരിക്കുന്നു. ഈ പ്രദേശത്തെ ഏറ്റവും പ്രശസ്തമായ വിനോദസഞ്ചാര കേന്ദ്രം ഡാംനോയെൻ സദുവാക്ക് ഫ്ലോട്ടിംഗ് മാർക്കറ്റാണ്. പ്രവിശ്യയുടെ പടിഞ്ഞാറ് ഭാഗം ടെനാസെരിം കുന്നുകൾ ഉൾപ്പെട്ട കൂടുതൽ പർവത പ്രകൃതിയുള്ള പ്രദേശങ്ങളാണ്. പർവതങ്ങൾ കൂടുതലും ചുണ്ണാമ്പുകല്ല് കൊണ്ടാണ് നിർമ്മിച്ചിരിക്കുന്നതിനാൽ സ്റ്റാലാക്റ്റൈറ്റ് ഘടനകളുള്ള അടങ്ങിയ നിരവധി ഗുഹകൾ ഇവിടെ കാണാവുന്നതാണ്. ചില ഗുഹകളിൽ വവ്വാലുകളുടെ വലിയ കോളനികൾ അധിവസിക്കുന്ന ചില ഗുഹകളിൽനിന്ന് വൈകുന്നേരങ്ങളിൽ അവ ഭക്ഷണം കഴിക്കാൻ കൂട്ടമായി പറന്നിറങ്ങുന്നത് ആകർഷകമായ ഒരു കാഴ്ചയാണ്. ഖാവോ ബിൻ പോലുള്ള മറ്റ് ഗുഹകൾ സന്ദർശകർക്ക് എത്താവുന്നതാണ്.

## ചരിത്രം
ദ്വാരാവതി കാലഘട്ടത്തിൽ മോൺ രാജ്യത്തെ ഒരു പ്രധാന നഗരമായിരുന്ന സമയത്താണ് റാച്ചബുരി നഗരത്തിൻ്റെ ചരിത്രം ആരംഭിക്കുന്നത്. ഖു ബുവ നഗരത്തിൻ്റെ സമീപത്ത് ഇതിൻറെ അവശിഷ്ടങ്ങൾ മാത്രം ഇന്ന് അവശേഷിക്കുന്നു. ഐതിഹ്യമനുസരിച്ച്, ദ്വാരവതിക്ക് മുമ്പുള്ള ഐതിഹ്യത്തിലെ സുവന്നഭൂമി രാജ്യത്തിൻറ കാലത്തുള്ളതാണ്.

"റാച്ചബുരി" എന്നാൽ 'രാജാവിൻ്റെ നാട്' എന്നാണ് അർത്ഥമാക്കുന്നത്. പുരാതന കാലം മുതലുള്ള രാച്ചബുരി ദ്വാരാവതി കാലഘട്ടത്തിലും ഒരു സുപ്രധാന നഗരമായിരുന്നു. മായെ ക്ലോംഗ് നദിയുടെ തീരത്ത് സ്ഥിതിചെയ്തിരുന്ന രാച്ചബുരി നഗരം സുവർണഭൂമി രാജ്യത്തിലെയും ഒരു പട്ടണമായിരുന്നു. പുരാവസ്തു സൈറ്റുകളുടെയും നിരവധി പുരാവസ്തുക്കളുടെയും തെളിവുകളിൽ നിന്ന്, മധ്യ ശിലായുഗം മുതൽ ആളുകൾ ഈ പ്രദേശത്ത് സ്ഥിരതാമസമാക്കിയിട്ടുണ്ടെന്ന് വിശ്വസിക്കപ്പെടുന്നു, അതുപോലെ തന്നെ ദ്വാരാവതി കാലഘട്ടത്തിലെ ഒരു പുരാതന നഗരം മുവാങ് റാച്ചബുരി ജില്ലയിൽ കണ്ടെത്തിയിരുന്നു.

## അവലംബം

വർഗ്ഗം:തായ്‌ലാൻറിലെ പ്രവിശ്യകൾ
മഞ്ഞ് മൂടൽമഞ്ഞ്

ബാലു മഹേന്ദ്ര സംവിധാനം ചെയ്ത്  1979 ലെ ഇന്ത്യൻ മലയാള ചിത്രമാണ് ***ആദിപാപം*** .മോഹൻ,ശോഭ, പ്രതാപ് പോത്തൻ,  എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .    മങ്കൊമ്പ് ഗോപാലകൃഷ്ണൻ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:മങ്കൊമ്പ് ഗോപാലകൃഷ്ണൻ
*ഈണം:  ഇളയരാജ

## കുറിപ്പുകൾ
*മൂടുപനി എന്ന തമിഴ് ചിത്രത്തിന്റെ മൊഴിമാറ്റചിത്രമാണീത്.
*ഹിറ്റ്ച്ച്കോക്കിന്റെ പ്രശസ്തമായ "സൈക്കോ"എന്ന ത്രില്ലറിൽ നിന്നും പ്രചോദനം ഉൾക്കൊണ്ട്  രാജേന്ദ്രകുമാർ എഴുതിയ 'ഇതുവുമൊരു വിടുതലൈ താൻ" എന്ന തമിഴ് നോവലിന്റെ  ചലച്ചിത്രാവിഷ്കാരമാണ് ഈ ചിത്രം 
*ഇതിന്റെ തമിഴ് പതിപ്പിൽ പ്രതാപ് പോത്തനു വേണ്ടി ഡബ് ചെയ്തിരിക്കുന്നത് സംവിധായകനും ഛായാഗ്രാഹകനും തിരക്കഥാകൃത്തും കൂടിയായ ബാലു മഹേന്ദ്ര തന്നെയാണ് .
*ഇതിലെ നായിക ശോഭ അവസാനം അഭിനയിച്ച ചിത്രങ്ങളിലൊന്ന്.  ശോഭയുടെ മരണം ഇതിന്റെ ചിത്രീകരണം കഴിഞ്ഞ ഉടനെയായിരുന്നു.
*പിന്നീട് തമിഴിൽ തിരക്കുള്ള നടനായി മാറിയ  മോഹൻ ആദ്യമായി അഭിനയിച്ച ചിത്രം
* ബാലു മഹേന്ദ്രയ്ക്കു വേണ്ടി ഇളയരാജ ആദ്യമായി സംഗീതം നിർവ്വഹിച്ച ചിത്രം.
* ആദ്യമായി ഇളയരാജയ്ക്കു വേണ്ടി എ ആർ റഹ്മാൻകീ ബോർഡ്  വായിച്ചുതുടങ്ങുന്നത് ഈ ചിത്രത്തിൽ ആണ് 
*പയനങ്കൾ മുടിവതില്ലൈ എന്ന ചിത്രത്തിലൂടെതിപ്രശസ്തമായ ഇളയനിലാ പൊഴികിറതേ എന്ന ഗാനം ഇളയരാജ ആദ്യമായി ചിട്ടപ്പെടുത്തിയത് ഈ ചിത്രത്തിനു വേണ്ടിയായിരുന്നു. എന്നാൽ "എൻ ഇനിയ പൊൻ നിലാവേ" എന്ന ഗാനമാണ് ബാലു മഹേന്ദ്ര തിരഞ്ഞെടുത്തത്.
*അന്ന് തമിഴിലെ ഏറ്റവും നീളം കൂടിയ ഗിറ്റാർ പ്രെലൂഡും ഇന്റർലൂഡും "എൻ ഇനിയ പിൻ നിലാവേ" എന്ന ഗാനത്തിലേതായിരുന്നു.
*ഇതിലെ ഗാനങ്ങൾ തമൊഴ് നാട്ടിൽ വൻ ഹിറ്റായതിനെത്തുടർന്ന് ആദ്യമായി ഇളയരാജയുടെ കൂറ്റൻ കട്ടൗട്ടുകൾ തിയറ്ററുകൾക്കു മുന്നിൽ വെക്കപ്പെട്ടു.
എന്നാൽ ഈ ചിത്രം മലയാളത്തിൽ വേണ്ടവിധം ശ്രദ്ധിക്കപ്പെട്ടില്ല.

## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇളയരാജ സംഗീതം നൽകിയ ചലച്ചിത്രങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:മങ്കൊമ്പ് - ഇളയരാജ ഗാനങ്ങൾ
വർഗ്ഗം:ബാലുമഹേന്ദ്ര സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാലുമഹേന്ദ്ര കാമറ ചെയ്ത ചലച്ചിത്രങ്ങൾ
മുനാക്, നിക്കോബാർ

ഇന്ത്യയിലെ ആൻഡമാൻ നിക്കോബാർ ദ്വീപസമൂഹത്തിലെ നിക്കോബാറിൽ സ്ഥിതിചെയ്യുന്ന ഒരു ഗ്രാമമാണ് **മുനാക്**. നാൻകോവരി താലൂക്കിലാണ് ഇത് സ്ഥിതി ചെയ്യുന്നത് .

## ജനസംഖ്യ
2004ലെ ഇന്ത്യൻ മഹാസമുദ്രത്തിലെ ഭൂകമ്പവും സുനാമിയും ഈ ഗ്രാമത്തെ സാരമായി ബാധിച്ചു. 2011ലെ ഇന്ത്യൻ സെൻസസ് പ്രകാരം, മുനാക്കിൽ (പൊനിയോ/മൌൾ ഉൾപ്പെടെ) 24 വീടുകളുണ്ട്. ഇവിടത്തെ സാക്ഷരതാ നിരക്ക്  85.26 ശതമാനമാണ്(അതായത് 6 വയസ്സും അതിൽ താഴെയുമുള്ള കുട്ടികൾ ഒഴികെയുള്ള ജനസംഖ്യയുടെ സാക്ഷരതാ നിരക്ക്). 

## അവലംബങ്ങൾ

വർഗ്ഗം:Coordinates on Wikidata
അമൃത ഫഡ്‌നാവിസ്

'''

അമൃത ഫഡ്‌നാവിസ് (മുമ്പ്, റാനഡെ; ജനനം 9 ഏപ്രിൽ 1979) ഒരു ഇന്ത്യൻ ബാങ്കറും നടിയും ഗായികയും സാമൂഹ്യ പ്രവർത്തകയുമാണ്. അവർ ആക്‌സിസ് ബാങ്കിന്റെ വൈസ് പ്രസിഡൻ്റായി സേവനമനുഷ്ടിക്കുന്നു.

യു.എസ്. പ്രസിഡൻ്റ് ഡൊണാൾഡ് ട്രംപിന്റെ അധ്യക്ഷതയിലുള്ള അന്താരാഷ്ട്ര സമാധാന സംരംഭമായ നാഷണൽ പ്രെയർ ബ്രേക്ക്ഫാസ്റ്റ് - 2017-ൽ അവർ ഇന്ത്യയെ പ്രതിനിധീകരിച്ചു.

## ആദ്യകാല ജീവിതം
1979 ഏപ്രിൽ 9 ന് മഹാരാഷ്ട്ര സംസ്ഥാനത്തെ നാഗ്പൂരിൽ നേത്രരോഗവിദഗ്ദ്ധനായ ശരദ് റാനഡെയുടെയും ഗൈനക്കോളജിസ്റ്റായ ചാരുലത റാനഡെയുടെയും മകളായി അമൃത റാനഡെ ജനിച്ചു. നാഗ്പൂരിലെ സെന്റ് ജോസഫ് കോൺവെന്റ് സ്‌കൂളിലാണ് പഠനം നടത്തിയത്. സംസ്ഥാനതലത്തിൽ അണ്ടർ 16 ടെന്നീസ് താരമായിരുന്നു. നാഗ്പൂരിലെ ജിഎസ് കോളേജ് ഓഫ് കൊമേഴ്‌സ് ആൻഡ് ഇക്കണോമിക്‌സിൽ നിന്ന് ബിരുദം നേടിയിട്ടുണ്ട്. പിന്നീട് ധനകാര്യത്തിൽ എം.ബി.എ.യും പൂനെയിലെ സിംബയോസിസ് നിയമ വിദ്യാലയത്തിൽ നിന്ന് ടാക്സേഷൻ നിയമങ്ങളും പഠിച്ചു. 2003ൽ ആക്‌സിസ് ബാങ്കിൽ എക്‌സിക്യൂട്ടീവ് കാഷ്യറായി കരിയർ ആരംഭിച്ച അമൃത ഫഡ്‌നാവിസ് പിന്നീട് നാഗ്പൂരിലെ ആക്‌സിസ് ബാങ്ക് ബിസിനസ് ബ്രാഞ്ച് മേധാവിയായി.

## അവലംബം
അരിപ്പു കോട്ട

ശ്രീലങ്കയിലെ ഒരു കോട്ടയാണ്  **അരിപ്പു കോട്ട** (Romanized: Arippuk Köttai)  **അല്ലിറാണി കോട്ട** എന്നും ഇത് അറിയപ്പെടുന്നു.  പോർച്ചുഗീസുകാർ നിർമ്മിച്ച് 1658-ൽ ഡച്ചുകാർക്ക് കൈമാറിയതാണിത്. മന്നാർ ദ്വീപിൽ നിന്ന് 16 കിലോമീറ്റർ (9.9 മൈൽ) അകലെയുള്ള അരിപ്പുവിലാണ് ഈ ചെറിയ കോട്ട സ്ഥിതി ചെയ്യുന്നത്. രണ്ട് കൊത്തളങ്ങളുള്ള അരിപ്പു കോട്ട ഏതാണ്ട് ചതുരാകൃതിയിലാണ്.

ഇംഗ്ലീഷ് കടൽ ക്യാപ്റ്റനും കണ്ട്യൻ രാജാവായ രാജസിംഗെ രണ്ടാമന്റെ പ്രശസ്ത ബ്രിട്ടീഷ് തടവുകാരനുമായ റോബർട്ട് നോക്സും കൂട്ടാളിയും പത്തൊൻപത് വർഷത്തെ തടവിന് ശേഷം രക്ഷപ്പെട്ട് 1679 ൽ അരിപ്പു കോട്ടയിലെത്തി.

സിലോണിലെ ആദ്യത്തെ ബ്രിട്ടീഷ് ഗവർണർ ഫ്രെഡറിക് നോർത്ത്, ഇപ്പോൾ ഡോറിക് എന്നറിയപ്പെടുന്ന ബീച്ച് ഫ്രണ്ടിൽ തന്റെ ഔദ്യോഗിക വേനൽക്കാല വസതി നിർമ്മിക്കുകയും കോട്ടയെ  ഉദ്യോഗസ്ഥർക്കുള്ള താമസസ്ഥലമാക്കി മാറ്റുകയും ചെയ്തു. കോട്ട കെട്ടിടം പിന്നീട് ഒരു ഗസ്റ്റ് ഹൌസാക്കി മാറ്റിയെങ്കിലും ആഭ്യന്തരയുദ്ധം ഈ പ്രദേശത്തേക്ക് വ്യാപിച്ചതോടെ അത് ഉപേക്ഷിക്കപ്പെട്ടു.

തമിഴ് രാജ്ഞിയായ അല്ലി റാണി മന്നാർ മേഖല ഭരിച്ചിരുന്നതായി ഒരു ഐതിഹ്യമുണഅട്. കോട്ടയുടെ അവശിഷ്ടങ്ങൾ ഇന്ന് കാണാൻ കഴിയുന്ന സ്ഥലത്താണ് അവരുടെ കോട്ട സ്ഥിതി ചെയ്തതെന്ന് വിശ്വസിക്കപ്പെടുന്നു. കൂടാതെ, കുതിരമലൈ പ്രദേശം അല്ലി റാണിയുടെ കൊട്ടാരമായിരുന്നുവെന്നും  ഐതിഹ്യം പറയുന്നു. എന്നാൽ, രാജ്ഞിയുടെ അസ്തിത്വത്തിന് പുരാവസ്തു തെളിവുകളൊന്നുമില്ല. .

## അവലംബം

* 

വർഗ്ഗം:Coordinates on Wikidata
വർഗ്ഗം:ശ്രീലങ്കയിലെ കോട്ടകൾ
വർഗ്ഗം:മന്നാർ ജില്ല
മന്നാർ, ശ്രീലങ്ക

ശ്രീലങ്കയിലെ വടക്കൻ പ്രവിശ്യയിലെ **മന്നാർ** ജില്ലയിലെ പ്രധാന പട്ടണമാണ് **മന്നാർ**. ഒരു അർബൻ കൌൺസിലാണ് ഇത് ഭരിക്കുന്നത്. മന്നാർ ഉൾക്കടലിനു അഭിമുഖമായി മന്നാർ ദ്വീപിൽ സ്ഥിതി ചെയ്യുന്ന ഈ പട്ടണത്തിലാണ് ചരിത്രപ്രാധാന്യമുള്ള കേഥീശ്വരം ക്ഷേത്രം സ്ഥിതിചെയ്യുന്നത്. മണൽ അടിഞ്ഞ്കൂടി രൂപപ്പെട്ട മന്നാർ ദ്വീപിന്റെ ഭൂമിശാസ്ത്രത്തിൽ നിന്ന് **മന്നാർ** എന്ന പേര് വന്നു എന്ന് കരുതുന്നു.

## ചരിത്രം
മുൻപ് ഈ പട്ടണം മുത്തുച്ചിപ്പി കൃഷികേന്ദ്രമായി അറിയപ്പെട്ടിരുന്നു.  സി. ഇ. രണ്ടാം നൂറ്റാണ്ടിലെ എറിത്രിയൻ കടലിലെ പെരിപ്ലസിൽ ഇത് പരാമർശിക്കപ്പെട്ടിട്ടുണ്ട്.

1560ൽ പോർച്ചുഗീസുകാർ കോട്ട നിർമ്മിക്കുകയും 1658ൽ ഡച്ചുകാർ  പിടിച്ചെടുക്കുകയും പുനർനിർമ്മിക്കുകയും ചെയ്തു.  ബൊവാബാബ് മരങ്ങൾക്കും  മന്നാർ പ്രസിദ്ധമാണ്.

ആധുനിക മാന്നാർപട്ടണത്തിൽ വിവിധ മതങ്ങളുടെ ആരാധനാലയങ്ങൾ ഉണ്ട്.   കത്തോലിക്കാ സഭയുടെ ആസ്ഥാന രൂപതയും ഉണ്ട്.  മന്നാർ ലൈൻ വഴി ശ്രീലങ്കയുടെ മറ്റ് ഭാഗങ്ങളുമായി ഈ നഗരം റെയിൽ മാർഗ്ഗം ബന്ധിപ്പിച്ചിരിക്കുന്നു. 1983നും 2009നും ഇടയിൽ ശ്രീലങ്കൻ ആഭ്യന്തരയുദ്ധകാലത്ത് ഇത് എൽടിടിഇയുടെ നിയന്ത്രണത്തിലായിരുന്നു.

## കാലാവസ്ഥ
ഉഷ്ണമേഖലാ സാവന്ന കാലാവസ്ഥയാണ് മന്നാറിലുള്ളത്. മിതമായ  താപനിലയും മിതമായ അളവിൽ മഴയും ലഭിക്കുന്നു. ഒക്ടോബർ മുതൽ ഡിസംബർ വരെ മന്നാറിൽ വ്യത്യസ്തമായ ഈർപ്പമുള്ള കാലാവസ്ഥ അനുഭവപ്പെടുന്നു, വർഷത്തിലെ ബാക്കി സമയം താരതമ്യേന വരണ്ടതാണ്.

## ഇതും കാണുക

* മന്തൈ
* തലൈമന്നാർ

## പരാമർശങ്ങൾ

## പുറംകണ്ണികൾ

* മന്നാറിനെക്കുറിച്ചുള്ള വിവരങ്ങൾ (തമിഴ്)
* ഔദ്യോഗിക Mannar.com (തമിഴ്)

വർഗ്ഗം:Articles containing Sinhala-language text
വർഗ്ഗം:Articles containing Tamil-language text
വർഗ്ഗം:മന്നാർ ജില്ല
ബട്ടിക്കലോവ കോട്ട

ശ്രീലങ്കയിലെ ഒരു കോട്ടയാണ് **ബട്ടിക്കലോവ കോട്ട**. 1628 ൽ പോർച്ചുഗീസുകാർ നിർമ്മിച്ച ഈ കോട്ട, 1638 മെയ് 18 ന് ഡച്ചുകാർ പിടിച്ചെടുത്തു. 1795 മുതൽ ബ്രിട്ടീഷുകാർ ഈ കോട്ട ഉപയോഗിച്ചിരുന്നു.

നാല് കൊത്തളങ്ങളോടുകൂടിയ   കോട്ടയുടെ ഇരുവശത്തും ബട്ടിക്കലോവ ലഗൂണും മറുവശത്ത് ഒരു കനാലും സംരക്ഷിക്കുന്നു. കോട്ട ഇപ്പോഴും നല്ല അവസ്ഥയിലാണ്. നിലവിൽ പഴയ കെട്ടിടത്തിനുള്ളിൽ സ്ഥിതി ചെയ്യുന്ന പുതിയ കെട്ടിടങ്ങളിൽ ശ്രീലങ്കൻ സർക്കാരിന്റെ നിരവധി പ്രാദേശിക ഭരണ വകുപ്പുകൾ ഉണ്ട്.

## ടൈംലൈൻ
കൊളോണിയൽ കാലഘട്ടത്തിലെ ബട്ടിക്കലോവ കോട്ടയുടെ കാലക്രമം 

* 1622-പോർച്ചുഗീസുകാർ നിർമ്മാണം ആരംഭിച്ചു
* 1628-നിർമ്മാണം പൂർത്തിയായി
* 1638-ഡച്ചുകാർ പിടിച്ചെടുത്തു
* 1639-ഡച്ചുകാർ കോട്ട നശിപ്പിച്ചു
* 1665-പുനർനിർമ്മാണം ആരംഭിച്ചു
* 1682-നവീകരണം തുടർന്നു
* 1707-മുൻവശത്തെ കൊത്തളവും സമുച്ചയവും പൂർത്തിയായി
* 1766-കാൻഡിയൻ രാജ്യത്തിന് വിട്ടുകൊടുത്തു
* 1796-ബ്രിട്ടീഷുകാർ പിടിച്ചെടുത്തു

## ചിത്രഗാലറി

പ്രമാണം:Antique_print_of_the_Batticaloa_Fort,_1672.jpg|Antique print of the Batticaloa Fort by Baldaeus, 1672
പ്രമാണം:Batticaloa_Portuguese_fort.jpg|A view from the main entrance (south-east)
പ്രമാണം:Cannon_in_Batticaloa_Portuguese_Fort.jpg|Cannon at the top, looking towards Kallady bridge/Indian Ocean. Watchtower in one of the bastions


## അവലംബം

* 

* ലോക സ്മാരക ഫണ്ടിൻറെ വെബ്സൈറ്റ്.

വർഗ്ഗം:Coordinates on Wikidata
വർഗ്ഗം:ശ്രീലങ്കയിലെ കോട്ടകൾ
ഓളങ്ങൾ (ചലച്ചിത്രം)

ബാലു മഹേന്ദ്ര സംവിധാനം ചെയ്ത് 1982ൽ പുറത്തിറങ്ങിയ ഒരു  മലയാള ചലച്ചിത്രമാണ് ഓളങ്ങൾ. 1980 ലെ എറിക് സെഗൽ എഴുതിയ മാൻ, വുമൺ ആൻഡ് ചൈൽഡ് എന്ന നോവലിൽ നിന്ന് പ്രചോദനം ഉൾക്കൊണ്ടാണ് ചിത്രത്തിൻറെ ഇതിവൃത്തം. ഒ എൻ വിയുടെ വരികൾക്ക് ഇളയരാജ ഈണം നൽകിയ മൂന്ന് പ്രശസ്ത ഗാനങ്ങൾ ഈ ചിത്രത്തിൽ ഉണ്ട്.

## പ്ലോട്ട്
അവരുടെ ഏക മകളോടൊപ്പം താമസിക്കുന്ന രവിയും രാധയും സന്തോഷത്തോടെ ജീവിക്കുന്നു. അവരുടെ സ്വസ്ഥത തകർത്തുകൊണ്ടു ഫാദർ ജോൺ നഗരത്തിലെത്തുന്നു.  രാധയുമായുള്ള വിവാഹത്തിന് മുമ്പ് റീത്തയുമായുള്ള ബന്ധത്തിൽ നിന്ന് രവിക്ക് ജനിച്ച്  മകൻ രാജുവുമായിആണ് ഫാദർ വരുന്നത്. ഫാദർ ജോൺ കുട്ടിയെ വിദേശത്തേക്ക് കൊണ്ടുപോകുന്നതിന് മുമ്പ് ഒരു മാസം  ആ കുട്ടിയെ കൂടെ നിർത്തേണ്ടതുണ്ട്. 
മരിച്ചുപോയ ഒരു സുഹൃത്തായ ജോർജിന്റെ മകനായി രവി രാജുവിനെ ഭാര്യയ്ക്ക് പരിചയപ്പെടുത്തുന്നു.  അവർ ആൺകുട്ടിയെ അവരോടൊപ്പം സൂക്ഷിക്കാൻ സന്തോഷത്തോടെ സമ്മതിക്കുകയും ചെയ്യുന്നു. എന്നാൽ 'മരിച്ച സുഹൃത്ത്' അവരുടെ വീട് സന്ദർശിക്കുമ്പോഴാണ് സത്യം പുറത്തുവരുന്നത്. രവിയും രാധയും തമ്മിലുള്ള ആറ് വർഷത്തെ വിവാഹം തകർന്നു.

## താരനിര

## ഗാനങ്ങൾ
*വരികൾ:ഒ.എൻ.വി. കുറുപ്പ്
*ഈണം:  ഇളയരാജ

	

"തുമ്പി വാ" എന്ന ഗാനം പുറത്തിറങ്ങിയപ്പോൾ തന്നെ വലിയ ജനപ്രീതി നേടി. തെലുങ്ക്, തമിഴ്, ഹിന്ദി സിനിമകളിൽ ഇളയരാജ ഈ രാഗം വീണ്ടും ഉപയോഗിച്ചു. ബാലു മഹേന്ദ്രയുടെ 1986 ലെ തെലുങ്ക് ചിത്രമായ നിരീക്ഷണയിൽ "ആകാശം ഈനാറ്റിഡോ" എന്ന പേരിലും തമിഴിൽ രണ്ടുതവണ ഈ ഗാനം വീണ്ടും ഉപയോഗിച്ചു, ആദ്യം 1982 ലെ  "സംഘത്തിൽ പാടത" എന്ന പേരിനും അടുത്തത് കണ്ണേ കലൈമാനെ എന്ന ചിത്രത്തിൽ "നീർവേഴ്ചി തീ മുട്ടത്തേ" എന്ന പേരിലുമായിരുന്നു. ബാലു മഹേന്ദ്രയ്ക്ക് ഈ രാഗം വളരെ ഇഷ്ടപ്പെട്ടതിനാൽ 1996 ൽ പുറത്തിറങ്ങിയ തന്റെ ഹിന്ദി ചിത്രമായ *ഔർ ഏക് പ്രേം കഹാനി* എന്ന ചിത്രത്തിലെ "തിങ്കളാഴ്ച തോ ഉത് കർ" എന്ന ഗാനത്തിൽ ഈ രാഗം വീണ്ടും പാടണമെന്ന് അദ്ദേഹം നിർബന്ധിച്ചു. 2009-ലെ ഹിന്ദി ചിത്രമായ പാ-യിലും ഇത് "ഗം സം ഗം" എന്ന പേരിൽ ഉപയോഗിച്ചിരുന്നു.

## സ്വീകരണം
*[[ഇന്ത്യാ ടുഡെ|ഇന്ത്യ ടുഡേ]]* വേണ്ടി ശ്രീധർ പിള്ള എഴുതി, "മഹേന്ദ്രയുടെ സിനിമകളിലെന്നപോലെ ഫോട്ടോഗ്രാഫി മികച്ചതാണ്. ഇത് ഊട്ടിയുടെയും ബാംഗ്ലൂരിന്റെയും പച്ചപ്പ് നിറഞ്ഞ ഭൂപ്രകൃതിയെ ഭംഗിയായി പകർത്തിയിരിക്കുന്നു.. അമോൽ പലേക്കർ ഒരു മന്ദമായ പ്രകടനം കാഴ്ചവയ്ക്കുന്നു".

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലുമഹേന്ദ്ര സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാലുമഹേന്ദ്ര കാമറ ചെയ്ത ചലച്ചിത്രങ്ങൾ
അക്ഷരം മ്യൂസിയം

ഇൻഡ്യയിലെ ആദ്യത്തെ ഭാഷാ-സാഹിത്യ-സാംസ്കാരിക മ്യൂസിയം കോട്ടയം ജില്ലയിലെ നാട്ടകത്ത് 26.11.2024 ന് കേരള മുഖ്യമന്ത്രി  പിണറായി വിജയൻ ഉദ്ഘാടനം ചെയ്തു. സഹകരണ വകുപ്പ് മന്ത്രി  വി.എൻ. വാസവൻ അദ്ധ്യക്ഷനായിരുന്നു. സാഹിത്യപ്രവർത്തക സഹകരണ സംഘത്തിന്റെ ഉടമസ്ഥതയിലുള്ള നാട്ടകത്തെ പുരയിടത്തിലാണ് ഇത് സ്ഥിതിചെയ്യുന്നത് കോട്ടയം നഗരത്തിൽ നിന്ന്ഏകദേശം 4 കിലോമീറ്റർ ദൂരത്തിൽ എം സി റോഡരുകിലാണ് അക്ഷരം മ്യൂസിയം. നാലു ഘട്ടങ്ങളിലായി പണി തീർക്കാൻ ഉദ്ദേശിച്ചിരിക്കുന്ന മ്യൂസിയത്തിന്റെ ഒന്നാംഘട്ട നിർമ്മാണമാണ് പൂർത്തിയായത്.
ലഘുചിത്രം

## വിവിധ ഘട്ടങ്ങളിൽ പൂർത്തീകരണം
### ഒന്നാം ഘട്ടം
ആദ്യഘട്ടത്തിൽ  ഭാഷയുടെ ഉൽപ്പത്തിമുതൽ മലയാളഭാഷയുടെ വികാസപരിണാമങ്ങൾവരെ ദൃശ്യവൽക്കരിച്ചിരിക്കുന്നത് സാധാരണക്കാർക്കുമുതൽ ഗവേഷകർക്കുവരെ പ്രയോജനപ്രദമാകുംവിധമാണ്. വാമൊഴിയിൽനിന്ന് ഗുഹാവരകളായും ചിത്രലിപികളായും അക്ഷരലിപികളായും വികസിക്കുന്ന അത്രയൊന്നും പരിചിതമല്ലാത്ത, ഭാഷയുടെ ചരിത്രം വിവരിച്ചിരിക്കുന്നത് ആർക്കും എളുപ്പത്തിൽ ഗ്രഹിക്കാനാകും. വട്ടെഴുത്തിലൂടെയും  കോലെഴുത്തിലൂടെയും മറ്റുമുള്ള  മലയാളലിപിയുടെ പരിണാമചരിത്രം മലയാണ്മയെ അറിയാനാഗ്രഹിക്കുന്നവർക്ക് ഉപകാരമാകും. അക്ഷരങ്ങളുടെ പരിണാമചരിത്രം വീഡിയോകളിലൂടെ വിവരിച്ചിരിക്കുന്നു. അച്ചടിയെക്കുറിച്ചും അച്ചടി സാങ്കേതികവിദ്യയെക്കുറിച്ചും ആദ്യമായി അച്ചടിമഷി പുരണ്ട മലയാള പുസ്തകങ്ങളെക്കുറിച്ചും മാത്രമല്ല പ്രധാന അച്ചടിശാലകളെക്കുറിച്ചുള്ള വിവരണങ്ങളും, ഡിജിറ്റൽ വായനയിലേക്ക് വഴി മാറുന്ന കാലത്ത് അനിവാര്യ ഓർമപ്പെടുത്തലുകളാകും. കേരളത്തിലെ 36 ഗോത്രഭാഷകൾക്കും ദ്രാവിഡ ഭാഷകൾക്കുമായി ഒരു ഗ്യാലറിതന്നെ മാറ്റിവച്ചിട്ടുണ്ട്. എസ്‌പിസിഎസിന്റെയും സംസ്ഥാനത്തെ സഹകരണ പ്രസ്ഥാനത്തിന്റെയും ചരിത്രം വിവരിക്കുന്ന ഗ്യാലറിയിൽ  പ്രമുഖ മലയാള  സാഹിത്യകാരന്മാരുടെ ഇരുന്നൂറിലേറെ കൈയെഴുത്തുപ്രതികളും തൊണ്ണൂറിലേറെ എഴുത്തുകാരുടെ ശബ്ദരേഖകളും ഡിജിറ്റലായി അവതരിപ്പിക്കുന്നു. ആറായിരത്തോളം ലോക ഭാഷകളുടെ പ്രദർശനവുമുണ്ട്.

|

### രണ്ടാം ഘട്ടം
ലോകഭാഷകളെയും ഇന്ത്യൻ ഭാഷകളെയും അടുത്തറിയാൻ അവസരമൊരുക്കുന്നതാണ് രണ്ടാം ഘട്ടം.
### മൂന്നും നാലും ഘട്ടം
മലയാള സാഹിത്യത്തിന്റെ വിവിധ ശാഖകളെ വിവരിക്കുന്നതാണ് മൂന്നും നാലും ഘട്ടങ്ങൾ.

## അവലംബം


വർഗ്ഗം:കേരളത്തിലെ മ്യൂസിയങ്ങൾ
ചിത്രാൾ സർവകലാശാല

പാക്കിസ്ഥാനിലെ ഖൈബർ പഖ്തുൻഖ്വ പ്രവിശ്യയിൽ പ്രവർത്തിക്കുന്ന ഒരു പൊതുമേഖലാ സർവ്വകലാശാലയാണ് **ചിത്രാൾ സർവകലാശാല**. ചിത്രാൾ ജില്ലയിലാണ് ഈ സർവ്വകലാശാല സ്ഥിതിചെയ്യുന്നത്. ഇവിടത്തെ പ്രവിശ്യാ സർക്കാരാണ് ഈ സർവ്വകലാശാലയുടെ നടത്തിപ്പ് ചുമതല നിർവ്വഹിക്കുന്നത്.
## ചരിത്രവും അവലോകനവും
2017ൽ ഖൈബർ പഖ്തുൻഖ്വ സർക്കാർ ചിത്രാൾ ജില്ലയിൽ ചിത്രാൾ സർവകലാശാല സ്ഥാപിച്ചു. ഖൈബർ പഖ്തുൻഖ്വയിലെ ഉന്നത വിദ്യാഭ്യാസ, ആർക്കൈവ്സ്, ലൈബ്രറീസ് വകുപ്പ് പുറപ്പെടുവിച്ച വിജ്ഞാപനത്തിന് മറുപടിയായി, റഫറൻസ് നമ്പർ SO (UE-II).

ചിത്രാൾ സർവകലാശാല ആരംഭിക്കുന്നതിന് മുമ്പ്, ഷഹീദ് ബേനസീർ ഭൂട്ടോ സർവകലാശാലയുടെ ഉപ കാമ്പസുകളായ ഷെറിംഗാൾ, അബ്ദുൾ വാലി ഖാൻ യൂണിവേഴ്സിറ്റി മർദാൻ എന്നീ രണ്ട് സർവകലാശാല കാമ്പസുകൾ ചിത്രാൾ ജില്ലയിൽ പ്രവർത്തിച്ചിരുന്നു. കാലക്രമേണ ഈ കാമ്പസുകളിൽ വിദ്യാർത്ഥികളുടെ പ്രവേശനം ക്രമാനുഗതമായി വർദ്ധിച്ചതിനാൽ അക്കാദമിക് സൌകര്യങ്ങളുടെ ആവശ്യം ഗണ്യമായി വർദ്ധിച്ചു. നിലവിലുള്ള അക്കാദമിക, ഗവേഷണ, പാർപ്പിട അടിസ്ഥാന സൌകര്യങ്ങൾ എല്ലാ വിദ്യാർത്ഥികളുടെയും യഥാർത്ഥ ആവശ്യങ്ങൾ നിറവേറ്റാൻ പര്യാപ്തമായിരുന്നില്ല. ഈ ആവശ്യത്തോട് പ്രതികരിച്ചുകൊണ്ട് 2011ലാണ് ചിത്രാൾ സർവകലാശാല സ്ഥാപിതമായത്.

വഖാൻ സ്ട്രിപ്പ്, ഗിൽജിത് ബാൾട്ടിസ്ഥാൻ, ഗിൽഗിറ്റ്-ചിത്രാൾ, ദിർ, മലാകണ്ട് ഇതര സിപിഇസി റൂട്ട് വഴി പാകിസ്ഥാൻ, അഫ്ഗാനിസ്ഥാൻ, കൂടാതെ മധ്യേഷ്യ എന്നീ രാജ്യങ്ങളിലെ പ്രാദേശിക വിദ്യാഭ്യാസ ഇടനാഴിയായി ചിത്രാൾ സർവകലാശാല പ്രവർത്തിക്കുന്നു.
## സർവ്വകലാശാലയിലെ വകുപ്പുകൾ
സർവകലാശാലയിൽ നിലവിൽ താഴെപ്പറയുന്ന വകുപ്പുകളുണ്ട്ഃ

* സസ്യശാസ്ത്ര വകുപ്പ്

* കമ്പ്യൂട്ടർ സയൻസ് വകുപ്പ്
* സാമ്പത്തികശാസ്ത്ര വകുപ്പ് വിദ്യാഭ്യാസ വകുപ്പ്
* ഇംഗ്ലീഷ് ഭാഷയും സാഹിത്യവും വകുപ്പ്
* ഡിപ്പാർട്ട്മെന്റ് ഓഫ് മാനേജ്മെന്റ് സയൻസസ്
* പൊളിറ്റിക്കൽ സയൻസ് വകുപ്പ് സോഷ്യോളജി വകുപ്പ്
* ടൂറിസം, ഹോട്ടൽ മാനേജ്മെന്റ് വകുപ്പ്
* ഉർദു വകുപ്പ്
* ജന്തുശാസ്ത്ര വകുപ്പ്
## ഇതും കാണുക
* ഷഹീദ് ബേനസീർ ഭൂട്ടോ സർവകലാശാല, ഷെറിംഗാൾ
* അബ്ദുൾ വാലി ഖാൻ സർവകലാശാല
* മലകന്ദ് സർവകലാശാല, ചക്ദാര
* ബുനേർ സർവകലാശാല
## അവലംബങ്ങൾ
ബൂസ്സ

ശ്രീലങ്ക തെക്കൻ തീരത്തുള്ള തെക്കൻ പ്രവിശ്യയിലെ ഗാലെ ജില്ലയിൽ സ്ഥിതി ചെയ്യുന്ന ഒരു ചെറിയ പട്ടണമാണ് **ബൂസ**. ഇത് കൊളംബോയിൽ നിന്ന് ഏകദേശം 123 കിലോമീറ്റർ (76 മൈൽ) തെക്കും,  ഗാലെയിൽ നിന്ന് 12 കിലോമീറ്റർ (7.5 മൈൽ) വടക്കും സ്ഥിതിചെയ്യുന്നു. ജിൻ ഗംഗയുടെ (ജിൻ നദി) നദീമുഖത്തായാണ് ഈ പട്ടണം സ്ഥിതിചെയ്യുന്നത്. സമുദ്രനിരപ്പിൽ നിന്ന് 5 മീറ്റർ (16 ) ഉയരത്തിലാണ് ഇത് സ്ഥിതി ചെയ്യുന്നത്.

ഇന്ത്യൻ മഹാസമുദ്രത്തിൽ 2004ൽ ഉണ്ടായ ഭൂകമ്പം സൃഷ്ടിച്ച സുനാമി ഇവിടെ ആഞ്ഞടിക്കുകയും 28 പേരുടെ മരണത്തിനിടയാക്കുകയും ചെയ്തു.

## ഗതാഗതം
കൊളംബോയെ വെലാവായയുമായി ബന്ധിപ്പിക്കുന്ന കോസ്റ്റൽ അല്ലെങ്കിൽ സതേൺ റെയിൽ ലൈനിലാണ് (കൊളംബോയെ മടാരയുമായി ബന്ധിപ്പിക്കുന്ന റെയിൽവേ പാത) ബൂസ്സ പട്ടണം സ്ഥിതിചെയ്യുന്നത്.

## പ്രധാന സ്ഥാപനങ്ങൾ

* ബൂസ റെജിമെന്റൽ ട്രെയിനിംഗ് സ്കൂൾ
* ബൂസ ശ്രീലങ്ക നാവിക പരിശീലന കേന്ദ്രം (നിപുന ക്യാമ്പ്) 
* ബൂസ ഡിറ്റൻഷൻ സെന്റർ 
* ബൂസ ജയിൽ 
* ബൂസ റെയിൽവേ സ്റ്റേഷൻ

## വിനോദസഞ്ചാര കേന്ദ്രങ്ങൾ

* ബൂസ ബീച്ച്
* ജയവർദ്ധനരാമായ ബുദ്ധക്ഷേത്രം - 1700 എ. സിയിൽ സന്യാസി മേദങ്കരയും മുത്തച്ഛൻ മോഹൻദിരാം മുഡേയൻസ്ലേജ് ജാനിസ് ഡി സിൽവയും ചേർന്ന് നിർമ്മിച്ച ജയവർദ്ധനരാമായ ബുദ്ധക്ഷേത്രം 1805 എ. സിയിലെ ഏക ശിലാനിർമ്മിതമായ പഗോഡയാണ്.

## തപാൽ, ഫോൺ

* ശ്രീലങ്ക 00.94*00 94*
* ഏരിയ കോഡ് *09*
* തപാൽ കോഡ് *80270*

## മറ്റ്
ശ്രീലങ്കൻ സേനയിലെ 58 ഡിവിഷന്റെ ആസ്ഥാനം സ്ഥിതിചെയ്യുന്നത് ഈ പട്ടണത്തിലാണ്.

## ഇതും കാണുക

* ശ്രീലങ്കയിലെ തെക്കൻ പ്രവിശ്യയിലെ പട്ടണങ്ങളുടെ പട്ടിക
* ശ്രീലങ്കയിലെ ബീച്ചുകളുടെ പട്ടിക

## പരാമർശങ്ങൾ

വർഗ്ഗം:Coordinates on Wikidata
ദിക്വെല്ല

ശ്രീലങ്കയിലെ തെക്കൻ പ്രവിശ്യയിലെ മട്ടാര ജില്ലയിൽ സ്ഥിതിചെയ്യുന്ന ഒരു ചെറിയ തീരദേശ വാണിജ്യ പട്ടണമാണ് ദിക്വെല്ല. **ഡിക്വെല്ല** എന്നും ഡിക്വെല്ല സൌത്ത് എന്നും ഈ പട്ടണം അറിയപ്പെടുന്നു. മട്ടാര നഗരത്തിൽ നിന്ന്  കിലോമീറ്റർ (14 മൈൽ) കിഴക്കായിട്ടാണ് ഈ പട്ടണം സ്ഥിതി ചെയ്യുന്നത്. ഹെഡ്ലാന്റുകൾ, റീഫുകൾ, മണൽ ബാറുകൾ എന്നിവയാൽ സംരക്ഷിക്കപ്പെടുന്ന നീണ്ട മണൽ ബീച്ചിന് പേരുകേട്ടതാണ് ദിക്വെല്ല. അതുകൊണ്ടുതന്നെ സുരക്ഷിതമായ ഒരു നീന്തൽ കേന്ദ്രമാണിത്.

ശ്രീലങ്കയിലെ ഏറ്റവും വലിയ ഇരിക്കുന്ന ബുദ്ധപ്രതിമ സ്ഥിതിചെയ്യുന്ന സ്ഥലമാണ് ദിക്വെല്ല. 50 മീറ്റർ (160 ) ആണ് ഈ പ്രതിമയുടെ ഉയരം. പ്രതിമയുടെ പിന്നിലുള്ള കെട്ടിടത്തിന്റെ മുറികളിലെ ചുവരുകളിൽ ബുദ്ധന്റെ ജീവിതത്തിൽ നിന്നുള്ള രംഗങ്ങളും അക്രമികളുടെ ശിക്ഷകളും ചിത്രീകരിക്കുന്ന വർണ്ണാഭമായ ചിത്രങ്ങളുടെ ചിത്രശാല കൊണ്ട് അലങ്കരിച്ചിരിക്കുന്നു.

## ദിക്വെല്ല മാർക്കറ്റ്

ദിക്വെല്ല ബീച്ചിനടുത്താണ് ദിക്വെല്ല മാർക്കറ്റ് നടക്കുന്നത്. ശനിയാഴ്ച്ചയാണ് ചന്തദിവസം. 2004ൽ ആഞ്ഞടിച്ച ഏഷ്യൻ സുനാമിയിലെ നാശത്തിന് ശേഷം ഈ ചന്ത പുനർനിർമ്മിച്ചു. ഭാഗ്യവശാൽ, അടുത്തുള്ള മാർക്കറ്റുകളിലേക്ക് യാത്ര ചെയ്ത വ്യാപാരികളും ഉപഭോക്താക്കളും നഷ്ടപ്പെട്ടെങ്കിലും, സുനാമി പതിക്കുന്ന ദിവം ദിക്വെല്ല മാർക്കറ്റ് തുറന്നിരുന്നില്ല.

## ദിക്വെല്ല പെരെഹെരസ്
ലഘുചിത്രം|വേസക് പെരേര, ദിക്വെല്ല
മെയ്, ജൂൺ, ജൂലൈ മാസങ്ങളിൽ ദിക്വെല്ലയിൽ പെരഹേരസ് നടക്കുന്നു. വെസക്, പോസോൺ, എസ്സാല എന്നിവ ആഘോഷിക്കാനാണ് സാധാരണയായി പെരഹേരസ് നടത്തപ്പെടുന്നത്. വർണ്ണാഭമായ ഈ ബുദ്ധമത ഉത്സവങ്ങളിൽ സാധാരണയായി ക്ഷേത്രത്തിലെ ആനകൾ, നർത്തകർ, സംഗീതജ്ഞർ എന്നിവരടങ്ങുന്ന വലിയ ഘോഷയാത്രകൾ ഉൾപ്പെടുന്നു. രാത്രികാലങ്ങളിലെ ഘോഷയാത്രയിൽ ടോർച്ച് ലൈറ്റുകളും ഉപയോഗിക്കുന്നു. ഈ ആഘോഷങ്ങളുടെ വലിപ്പവും രീതിയും വർഷം തോറും വ്യത്യാസപ്പെടുന്നു.

## ദിക്വെല്ല ബീച്ച്
ലഘുചിത്രം|പെഹാമ്പിയ ഹെഡ്ലാന്റ്, ദിക്വെല്ല ബീച്ച്
ദിക്വെല്ല ബീച്ചിൽ വളരെ നീളം കൂടിയ ഒരു കടൽത്തീരം സ്ഥിതിചെയ്യുന്നു. ഇവിടം നീന്തലുമായി ബന്ധപ്പെട്ട വിനോദസഞ്ചാരത്തിന് പ്രശസ്തമാണ്.  നീന്തലിന് സുരക്ഷയൊരുക്കുന്ന ഹെഡ്ലാന്റുകൾ, റീഫുകൾ, മണൽ ബാറുകൾ എന്നിവയാൽ ഈ കടൽതീരം സംരക്ഷിക്കപ്പെടുന്നു.

തീരപ്രദേശങ്ങൾക്ക് കടൽത്തീരത്തിനടുത്തുള്ള പാറകൾക്ക് കുറുകെ പാറകളുണ്ട്. പെഹാമ്പിയ ഭാഗത്തും പടിഞ്ഞാറൻ ഭാഗത്തും നീന്തുന്നവർക്ക് കടൽത്തീരത്ത് നിന്ന് പാറകൾക്കിടയിലുള്ള നീന്തിക്കളിക്കുന്ന വർണ്ണാഭമായ റീഫ് മത്സ്യങ്ങളെ കാണാൻ കഴിയും.

പ്രാദേശിക കടൽത്തീര മത്സ്യത്തൊഴിലാളികൾ നിയന്ത്രിക്കുന്ന പെഹാമ്പിയ ഭാഗത്ത്, കൂടുതലും വർണ്ണാഭമായ ചെറിയ ഒരു ഔട്ട്റിഗർ വള്ളങ്ങളാണ് ഉപയോഗിച്ചാണ് നീന്തൽ വിനോദങ്ങൾക്ക് പോകുന്നത്. അവ വിവിധ സീസണുകളിൽ രൂപമാറ്റം വരുന്ന മണൽ-ബാറുകളിൽ കൈകാര്യം ചെയ്യാൻ എളുപ്പമാണ്.

## പരാമർശങ്ങൾ

## ബാഹ്യ ലിങ്കുകൾ

* Dikwella, Sri Lanka 
* Dikwella (Dikwella) - Sri Lanka  (PDF)

വർഗ്ഗം:Coordinates on Wikidata
എലിഫന്റ് പാസ് ഫോർട്ട്

ശ്രീലങ്കയിലെ ഒരു ചെറിയ കോട്ടയായിരുന്നു എലിഫന്റ് പാസ് ഫോർട്ട്. ജാഫ്ന ഉപദ്വീപിനെ പ്രധാന ഭൂപ്രദേശവുമായി ബന്ധിപ്പിച്ചിരുന്നതിനാൽ ഇതിന് തന്ത്രപ്രധാനമായ സ്ഥാനമുണ്ടായിരുന്നു. 1776 ൽ ജാഫ്ന ലഗൂണിന്റെ തീരത്ത് ഡച്ചുകാരാണ് ഈ കോട്ട നിർമ്മിച്ചത്.

ജാഫ്ന ഉപദ്വീപ് സംരക്ഷിക്കുന്നതിനുള്ള ഒരു പ്രതിരോധ ഘടനയായി ഈ കോട്ട ഉപയോഗിച്ചു. അത് നന്നായി പടുത്തുയർത്തിയ ഒരു സ്‌തംഭപംക്തി അല്ലെങ്കിൽ ഒരു വാച്ച് പോസ്റ്റ് പോലെയായിരുന്നു. ഇതിന് രണ്ട് കൊത്തളങ്ങളുണ്ടായിരുന്നു, ഓരോ കൊത്തളത്തിലും നാല് പീരങ്കികൾ ഉണ്ടായിരുന്നു. എലിഫന്റ് പാസ് കോട്ട, ഉപദ്വീപിന്റെ ഇടുങ്ങിയ ഭാഗത്ത് ഫോർട്ട് ബെഷൂട്ടർ, ഫോർട്ട് പാസ് പൈൽ എന്നിവയ്ക്കൊപ്പം രേഖീയമായി സ്ഥിതിചെയ്തിരുന്നു. ബ്രിട്ടീഷ് ഭരണകാലത്ത് ഈ കോട്ട വിശ്രമകേന്ദ്രമായി ഉപയോഗിച്ചിരുന്നു. ശ്രീലങ്കൻ ആഭ്യന്തരയുദ്ധകാലത്ത് ഇത് നശിപ്പിക്കപ്പെട്ടു.

## അവലംബം

*

## പുറംകണ്ണികൾ

* &nbsp;

വർഗ്ഗം:Coordinates on Wikidata
വർഗ്ഗം:ശ്രീലങ്കയിലെ കോട്ടകൾ
ആയിഷ (ചലചിത്രം)

നിലമ്പൂർ ആയിഷയുടെ ജീവിതത്തെ ആസ്പദമാക്കി പുറത്തിറങ്ങിയ ഒരു മലയാള ചലചിത്രമാണ് **ആയിഷ**. 2023 ജനുവരി 20-ന് പുറത്തിറങ്ങിയ ചിത്രത്തിന്റെ സംവിധാനം നിർവ്വഹിച്ചിരിക്കുന്നത് ആമിർ പള്ളിക്കൽ ആണ്. സക്കരിയ മുഹമ്മദ് നിർമ്മാണവും ആഷിഫ് കക്കോടി രചനയും നടത്തി. മഞ്ജു വാര്യർ, മൊന തവീൽ എന്നിവർ പ്രധാന വേഷങ്ങളിലെത്തുമ്പോൾ കൃഷ്ണ ശങ്കർ, രാധിക തുടങ്ങിയവർ സഹതാരങ്ങളിൽ പ്രധാനികളാണ്. മലയാളം, അറബി, ഇംഗ്ലീഷ് എന്നീ ഭാഷകൾ സിനിമയിൽ ഉപയോഗിക്കപ്പെടുന്നുണ്ട്. നിരൂപകപ്രശംസ നേടാൻ കഴിഞ്ഞെങ്കിലും ചിത്രം വാണിജ്യവിജയം നേടിയിരുന്നില്ല.

## കഥ
ഒരു സമ്പന്ന അറബ് കുടുംബത്തിലെ വേലക്കാരിയായി എത്തുന്ന ആയിഷ, അവിടത്തെ ഗൃഹനാഥയുമായി ഉണ്ടാക്കുന്ന ഹൃദയബന്ധമാണ് സിനിമയുടെ കഥാതന്തു.

## നിർമ്മാണം
റാസൽഖൈമയിലും കേരളത്തിലുമായാണ് ചിത്രീകരണം നടന്നത്. ഇന്തോ-അറബ് ചിത്രമായ ആയിഷയിൽ മഞ്ജു വാര്യർ നായികയായിരിക്കുമെന്ന് നിർമ്മാതാക്കൾ അറിയിച്ചിരുന്നു. പ്രഭുദേവയായിരുന്നു നൃത്തസംവിധാനം നിർവ്വഹിച്ചത്. 2023 ഫെബ്രുവരിയിൽ ചിത്രത്തിൻ്റെ ഫസ്റ്റ് ലുക്ക് പുറത്തിറങ്ങി. റാസൽഖൈമയിലെ 40 ദിവസത്തെ ചിത്രീകരണം 2022 മാർച്ച് 10-ന് പൂർത്തീകരിച്ചു. 2022 ഏപ്രിൽ 21 ന് ചിത്രീകരണം മുഴുവൻ പൂർത്തീകരിച്ചു. മഞ്ജു വാര്യരുടെ ജന്മദിനത്തിൽ നിർമ്മാണ കമ്പനി ഒരു വീഡിയോ ഗാനം പുറത്തിറക്കി.  2023 ജനുവരി 20നാണ് ചിത്രം റിലീസ് ചെയ്തത്.

## അവലോകനം
ചിത്രത്തിന് കാര്യമായ നിരൂപകപ്രശംസ പിടിച്ചുപറ്റാൻ കഴിഞ്ഞു. എങ്കിലും തിയേറ്ററുകളിൽ ചിത്രം വിജയം നേടിയിരുന്നില്ല. 
## അവലംബം

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
കെ.എൽ. കൃഷ്ണൻകുട്ടി പുലവർ

കേരളത്തിലെ പ്രമുഖ തോൽപ്പാവക്കൂത്ത് കലാകാരനായിരുന്നു  **കെ.എൽ. കൃഷ്ണൻകുട്ടി പുലവർ** (25 നവംബർ 1925 - 23 ജനുവരി 2000)'. 

## ജീവിതരേഖ
കേരളത്തിലെ പാലക്കാട് ജില്ലയിൽ ആറ് തലമുറകൾ പരമ്പരാഗതമായി നിഴൽ പാവകളി അഭ്യാസകരായിരുന്ന കുടുംബത്തിലാണ് കെ.എൽ.കൃഷ്ണൻ കുട്ടി പുലവർ ജനിച്ചത്. പിതാവ് ലക്ഷ്മണൻ പുലവർ അദ്ദേഹത്തെ വിദ്യ പഠിപ്പിച്ചു. 1935 മുതൽ കെ.എൽ.കൃഷ്ണൻ കുട്ടി പുലവർ വടക്കൻ കേരളത്തിലെ ഭഗവതി ക്ഷേത്രങ്ങളിലെ ആചാരാനുഷ്ഠാനങ്ങളിൽ ഇത് അവതരിപ്പിച്ചു. 

കേരളത്തിലെ നിഴൽ പാവകളിയുടെ ഒരു രൂപമായ തോൽപാവക്കൂത്ത് ഒരു അനുഷ്ഠാന കലയും അനുഷ്ഠാന രീതിയുമാണ്. പാലക്കാട്, തൃശൂർ, മലപ്പുറം ജില്ലകൾ കേന്ദ്രീകരിച്ച്, ഭദ്രകാളി ക്ഷേത്രത്തിന് പുറത്ത്, നാടകത്തിന്റെ പ്രാഥമിക പ്രേക്ഷക ദേവതയാണെന്ന വിശ്വാസത്തോടെയാണ് പാവ നാടകങ്ങൾ അവതരിപ്പിക്കുന്നത്. 1978-ൽ, സംഗീത നാടക അക്കാദമി സംഘടിപ്പിച്ച ഷാഡോ തിയറ്റർ ഫെസ്റ്റിവലിനെ തുടർന്ന് തോൽപാവക്കൂത്തിന്  ദേശീയ തലത്തിൽ നിരവധി  വേദികൾ ലഭിച്ചു. മാസ്റ്റർ പപ്പീറ്റർ കൃഷ്ണൻകുട്ടി പുലവരുടെ സംഘവും അന്താരാഷ്ട്ര വേദികളിൽ നാടകങ്ങൾ അവതരിപ്പിച്ചു.

പ്രമുഖ തോൽപ്പാവക്കൂത്ത് കലാകാരനായ പത്മശ്രീ രാമചന്ദ്ര പുലവർ മകനാണ്.  കൃഷ്ണൻ കുട്ടി പുലവർ മെമ്മോറിയൽ തോൽപാവക്കൂത്ത് & പാവ സെന്റർ  ഇദ്ദേഹത്തിന്റെ സ്മരണയ്ക്കായി രൂപീകരിച്ചതാണ് . 
## അവലംബം


വർഗ്ഗം:തോൽപ്പാവക്കൂത്ത് കലാകാരന്മാർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:നാടൻ കലകളുടെ അവതാരകർ
പുല്ലൂർ, മലപ്പുറം

ഇന്ത്യയിൽ, കേരളത്തിലെ മലപ്പുറം ജില്ലയിലെ തിരൂർ പട്ടണത്തിനടുത്തുള്ള തലക്കാടിലെ ഒരു ഗ്രാമമാണ് **പുല്ലൂർ**.  ജില്ലാ ആസ്ഥാനമായ മലപ്പുറത്തുനിന്ന് വടക്കോട്ട് 12 കിലോമീറ്റർ അകലെയാണ് ഇത് സ്ഥിതി ചെയ്യുന്നത്. വണ്ടൂരിൽ നിന്ന് 13 കിലോമീറ്ററും സംസ്ഥാന തലസ്ഥാനമായ തിരുവനന്തപുരത്ത് നിന്ന് 361 കിലോമീറ്ററും അകലെയണ് ഗ്രാമകേന്ദ്രം. 

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പുല്ലൂർ

**പുല്ലൂർ** ഇനിപ്പറയുന്നവയെ സൂചിപ്പിക്കാംഃ

## ഇന്ത്യൻ ഗ്രാമങ്ങൾ

* പുല്ലൂർ, കാസർഗോഡ്, കേരളം
* പുല്ലൂർ, മലപ്പുറം
* പുല്ലൂർ, തെലങ്കാന.
* പുല്ലൂർ, തൃശൂർ, കേരളം

## ഇതും കാണുക
അസംപ്ഷൻ കോളേജ്, ചങ്ങനാശ്ശേരി

ഇന്ത്യയിലെ കേരളത്തിലെ ഒരു സ്വയംഭരണ ആർട്സ് ആൻഡ് സയൻസ് കോളേജാണ് **അസംപ്ഷൻ കോളേജ്**. 1949ൽ സ്ഥാപിതമായ ഇത് കോട്ടയത്ത് നിന്ന് 17 കിലോമീറ്റർ അകലെ ചങ്ങനാശേരിയിലാണ് സ്ഥിതി ചെയ്യുന്നത്. ഇത് മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്തിട്ടുണ്ട്. നാലാം ഘട്ടത്തിലാണ് കോളേജിന് എൻ.എ.എ.സി. എ പ്ലസ് അംഗീകാരം നൽകിയത്. കേരളത്തിലെ മികച്ച കോളേജുകളിലൊന്നായി കണക്കാക്കപ്പെടുന്ന ഈ കോളേജ്, പ്രത്യേകിച്ച് കായികരംഗത്തും കളികളിലും വിവിധ പൂർവ്വ വിദ്യാർത്ഥികളെ നൽകുന്നു.

വിശുദ്ധ കന്യാമറിയത്തിന്റെ സ്വർഗ്ഗരോപണ പ്രഖ്യാപനത്തിന്റെ പേരിലാണ് കോളേജ് അറിയപ്പെടുന്നത്. ചങ്ങനാശ്ശേരി സീറോ മലബാർ അതിരൂപതയുടെ കീഴിലുള്ള ഒരു കത്തോലിക്കാ ന്യൂനപക്ഷ സ്ഥാപനമാണ് ഈ കോളേജ്. 2016ലാണ് യു. ജി. സി ഈ കോളേജിന് സ്വയംഭരണാവകാശം നൽകിയത്. 2017 ലെ എൻ. ഐ. ആർ. എഫ്. ലെ 100 കോളേജുകളിൽ ഒന്നാണ് ഈ കോളേജ്. എജ്യുക്കേഷൻ വേൾഡ് ഇന്ത്യയിലെ മികച്ച 100 സ്വകാര്യ സ്വയംഭരണ കോളേജുകളിലും ദേശീയ തലത്തിൽ 29-ാം സ്ഥാനത്തും സംസ്ഥാനത്ത് 11-ാം സ്ഥാനത്തുമാണ് ഇത്. 2000ൽ സംസ്ഥാനത്തെ മികച്ച കോളേജിനായി കേരള സർക്കാർ ഏർപ്പെടുത്തിയ ആർ ശങ്കർ അവാർഡ് ഈ കോളേജ് നേടി. ചങ്ങനാശ്ശേരിയിലെ എസ്.ബി. കോളേജ് ഇതിന്റെ സഹോദര കോളേജാണ്.

## ചരിത്രം

പെൺകുട്ടികൾക്ക് വിദ്യാഭ്യാസത്തിന്റെ ആവശ്യകത തിരിച്ചറിഞ്ഞുകൊണ്ട്, 1949 ഓഗസ്റ്റ് 12-ന് സെന്റ് ബെർക്ക്മാൻസ് കോളേജിന്റെ വനിതാ വിഭാഗത്തിന് തറക്കല്ലിട്ടു ജെയിംസ് കളച്ചേരി, കേരളത്തിലെ വനിതകൾക്ക് സർവ്വകലാശാലാ വിദ്യാഭ്യാസം സാധ്യമാക്കുന്ന സെന്റ് ബെർക്ക്മാൻസ് കോളേജിൽ സ്ത്രീകൾക്കായി ഒരു പ്രത്യേക ഡിവിഷൻ സ്ഥാപിച്ചു. 1950-ൽ ഇത് തിരുവിതാംകൂർ സർവകലാശാലയുമായി അഫിലിയേറ്റ് ചെയ്യപ്പെട്ടു. പിന്നീട് 1955-ൽ, ആർച്ച് ബിഷപ്പ് മാത്യു കാവുകാട്ടിന്റെ നേതൃത്വത്തിൽ ചങ്ങനാശ്ശേരിയിലെ എസ്ബി കോളേജിൽ നിന്ന് വേർപെടുത്തി, മേരിയുടെ സ്വർഗ്ഗാരോഹണത്തിന് സമർപ്പിച്ചുകൊണ്ട് അസംപ്ഷൻ കോളേജ് ചങ്ങനാശ്ശേരി എന്ന് നാമകരണം ചെയ്തു. 2023 വരെ ഒരു വനിതാ കോളേജായിരുന്ന ഇത് ഇന്ന് ഒരു മിശ്ര-ലിംഗ കോളജ് ആയി മാറി കോട്ടയത്തെ എംജി സർവ്വകലാശാലയയുമായി അഫിലിയേറ്റ് ചെയ്തിരിക്കുന്നു.

## ശ്രദ്ധേയരായ പൂർവ്വ വിദ്യാർത്ഥികൾ

* ഗീതു അന്ന ജോസ്, ഇന്ത്യൻ ബാസ്കറ്റ്ബോൾ താരം
* മീരാ ജാസ്മിൻ, മലയാള ചലച്ചിത്ര നടി
* ഗായത്രി അരുൺ, ടിവി, ചലച്ചിത്ര നടി
* ചിത്ര കെ.സോമൻ, ഒളിമ്പ്യൻ അത്‌ലറ്റും അർജുന അവാർഡ് ജേതാവും 
* വിസ്മയ വി.കെ, ഏഷ്യൻ ഗെയിംസ് സ്വർണമെഡൽ ജേതാവ് 
* ഇ. എസ്. ബിജിമോൾ, മുൻ എംഎൽഎ, പീരുമേട് മണ്ഡലം ഇടുക്കി
* ഒ. പി. ജെയ്ഷ, ഒളിമ്പ്യൻ അത്‌ലറ്റ്

## അവലംബം
ഷിരിബാഗിലു

കേരളത്തിൽ കാസർഗോഡ് ജില്ലയിലെ ഒരു ഗ്രാമമാണ് **ഷിരിബാഗിലു**.

മയൂര വർമ്മൻ സ്ഥാപിച്ച നാഗവമശ വംശമായ മായിപാടി സാമ്രാജ്യത്തിന്റെ തലസ്ഥാനമായിരുന്നു ഇത്. മായിപാടി രാജാക്കന്മാരുടെ പരദേവതാക്ഷേത്രമാണ് മധുർ ഗണപതി ക്ഷേത്രം. 

## ജനസംഖ്യാശാസ്ത്രം
2001 ലെ ഇന്ത്യൻ സെൻസസ് പ്രകാരം 2594 പുരുഷന്മാരും 2694 സ്ത്രീകളും ഉൾപ്പെടെ 5288 ആണ് ഷിരിബാഗിലുവിലെ ജനസംഖ്യ.

## അവലംബം

വർഗ്ഗം:Coordinates on Wikidata
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ജയപ്രഭാ മേനോൻ

കേരളത്തിൽ  നിന്നുള്ള മോഹിനിയാട്ടം നർത്തകിയാണ് **ജയപ്രഭാ മേനോൻ**. കേരള സംഗീത നാടക അക്കാദമിയുടെ കലാശ്രീ പുരസ്കാരം ഉൾപ്പെടെ നിരവധി പുരസ്കാരങ്ങൾ അവർക്ക് ലഭിച്ചിട്ടുണ്ട്.

## ജീവചരിത്രം
കേരളത്തിലെ കോഴിക്കോട് ജനിച്ച് വളർന്ന ജയപ്രഭ പിന്നീട് ന്യൂഡൽഹിയിൽ സ്ഥിരതാമസമാക്കി. കോഴിക്കോട് പ്രൊവിഡൻസ് ഗേൾസ് ഹൈസ്കൂൾ, മലബാർ ക്രിസ്ത്യൻ കോളേജ്, എംഇഎസ് വിമൻസ് കോളേജ് എന്നിവിടങ്ങളിൽ നിന്നാണ് വിദ്യാഭ്യാസം പൂർത്തിയാക്കിയത്. 

ജയപ്രഭ നാലാമത്തെ വയസ്സിൽ, കോഴിക്കോട് നൃത്താലയത്തിൽ ഗുരു കലാമണ്ഡലം സരസ്വതി കീഴിൽ ഭരതനാട്യത്തിൽ പരിശീലനം നേടി, അവിടെ അവർ മോഹിനിയാട്ടത്തിലും കുച്ചിപ്പുടിയിലും  പരിശീലനം നേടി. ചെറുപ്പത്തിൽ തന്നെ വേദികളിൽ നൃത്തം ചെയ്യാൻ  ആരംഭിക്കുകയും ക്രമേണ സംസ്ഥാന, ദേശീയ തലങ്ങളിലെ നൃത്ത മത്സരങ്ങളിൽ പങ്കെടുക്കുകയും ചെയ്തു, തുടർന്ന് 1987 ൽ സോവിയറ്റ് യൂണിയനിലെ ഇന്ത്യൻ ഫെസ്റ്റിവലിലേക്ക് കേരളത്തിൽ നിന്നുള്ള പ്രതിനിധിയായി തിരഞ്ഞെടുക്കപ്പെട്ടു. മോഹിനിയാട്ട മികവിന് ഇന്ത്യാ ഗവൺമെൻ്റ് സാംസ്കാരിക വകുപ്പിൽ നിന്ന് ജൂനിയർ സീനിയർ സ്കോളർഷിപ്പുകൾ നേടിയിട്ടുണ്ട്. 1987ൽ കേരളത്തിലെ തിരുവനന്തപുരത്തെ ദൂരദർശൻ കേന്ദ്രത്തിൽ നിന്ന് ഭരതനാട്യം, മോഹിനിയാട്ടം എന്നിവയിൽ ഗ്രേഡ് ആർട്ടിസ്റ്റ് ആവുകയും ചെയ്തു. ഈ കാലയളവിൽ തപസ്യ, ലയൺസ് ക്ലബ്, റോട്ടറി ക്ലബ് എന്നീ സന്നദ്ധ സംഘടനകൾ  സംഘടിപ്പിച്ചിരുന്ന  ജീവകാരുണ്യ പ്രവർത്തനങ്ങൾക്കു ധനം സമാഹരിക്കാൻ ഭരതനാട്യം, മോഹിനിയാട്ടം, കുച്ചിപ്പുടി എന്നിവ അവതരിപ്പിച്ചുകൊണ്ട് ജയ പിന്തുണ നൽകി. 

1990ൽ സംഗീതജ്ഞനായ ജയപ്രകാശ് മേനോനെ വിവാഹം കഴിച്ച അവർ ഗുജറാത്തിലെ വഡോദരയിലേക്ക് താമസം മാറി. വിവാഹശേഷം, ഭരതനാട്യം കലാകാരനും  അക്കാദമിക് വിദഗ്ധനും നൃത്തപണ്ഡിതനും സംഗീതസംവിധായകനും ഗുജറാത്തിലെ ബറോഡയിലെ മഹാരാജാ സയാജിറാവു സർവകലാശാലയുടെ ഡീനും ആയിരുന്ന സി. വി. ചന്ദ്രശേഖറിന്റെ മാർഗനിർദേശ പ്രകാരം ഭരതനാട്യം വിഭാഗത്തിൽ കൂടുതൽ ശ്രദ്ധയൂന്നി.  

1993ൽ കുടുംബത്തോടൊപ്പം അവർ കോഴിക്കോട്ടേക്ക് മടങ്ങി. പത്മശ്രീ ഭാരതി ശിവജിയുടെ കീഴിലും അവർ പരിശീലനം നേടിയിട്ടുണ്ട്. നാടക പ്രതിഭയായിരുന്ന പത്മഭൂഷൺ കാവാലം നാരായണ പണിക്കർ ജയപ്രഭയെ കൂടുതൽ പ്രോത്സാഹിപ്പിക്കുകയും മാർഗ്ഗ നിർദ്ദേശങ്ങൾ നൽകുകയും ചെയ്തു.

### വ്യക്തി ജീവിതം
പ്രശസ്ത ഹിന്ദുസ്ഥാനി സംഗീതജ്ഞൻ ജയപ്രകാശ് മേനോൻ ആയിരുന്നു അവരുടെ ഭർത്താവ്. അഡ്വ. രാധിക മേനോൻ ജയകിഷ് മേനോൻ എന്നിവർ മക്കൾ.

## സംഭാവനകൾ
കലാമണ്ഡലം സരസ്വതി, സി.വി. ചന്ദ്രശേഖർ, ഭാരതി ശിവജി എന്നിവരുടെ ശിഷ്യയാണ് ജയപ്രഭ.

ജയപ്രഭ, ഇന്ത്യയിലെ വിവിധ വേദികളിലും ഹംഗറി, ഫിലിപ്പൈൻസ്, യു.കെ, ജർമനി, കൊറിയ, ചൈന, റഷ്യ, ഫ്രാൻസ് തുടങ്ങി നിരവധി വിദേശരാജ്യങ്ങളിലും മോഹിനിയാട്ടം അവതരിപ്പിച്ചിട്ടുണ്ട്.

ഇൻ്റർനാഷണൽ അക്കാദമി ഓഫ് മോഹിനിയാട്ടം ഡയറക്ടർ എന്ന നിലയിൽ ജയപ്രഭ മേനോൻ നിരവധി വിദ്യാർഥികളെ നൃത്തം പരിശീലിപ്പിക്കുന്നുമുണ്ട്.

## പുരസ്കാരങ്ങൾ
2013 ൽ ദേവദാസി നാഷണൽ ഡാൻസ് ഫെസ്റ്റിവൽ കമ്മിറ്റി, ഭുവനേശ്വർ നൽകിയ മോഹിനിയാട്ടത്തിനുള്ള ദേവദാസി ദേശീയ അവാർഡ് നേടിയ ജയപ്രഭയ്ക്ക് 2015 ൽ കേരള സംഗീത നാടക അക്കാദമിയുടെ കലാശ്രീ പുരസ്കാരം ലഭിച്ചു. ഇവ കൂടാതെ കേളി ശാസ്ത്രീയ നൃത്തോത്സവം: ലാസ്യശ്രീ പുരസ്കാരം, ദേവദാസി സമ്മാൻ, എ.കെ.പി. ന്യൂസ് മഹിള ഗൗരവ് സമ്മാൻ, റിപ്പബ്ലിക് ഡേ പുരസ്കാരം തുടങ്ങി നിരവധി പുരസ്ക്കാരങ്ങളും അവർ നേടിയിട്ടുണ്ട്.

## അവലംബം


വർഗ്ഗം:ജീവിച്ചിരിക്കുന്നവർ
വർഗ്ഗം:മോഹിനിയാട്ടം നർത്തകർ
വർഗ്ഗം:മലയാളികൾ
വർഗ്ഗം:1967-ൽ ജനിച്ചവർ
ഒക്കൽ

**ഒക്കൽ** കേരളത്തിൽ എറണാകുളം ജില്ലയിലെ കൂവപ്പടി ബ്ലോക്ക് പഞ്ചായത്തിലെ ഒക്കൽ ഗ്രാമപഞ്ചായത്തിലുൾപ്പെട്ടതും പെരിയാറിന്റെ തീരത്ത് സ്ഥിതിചെയ്യുന്നതുമായ ഒരു ഗ്രാമമാണ്. ജില്ലാ ആസ്ഥാനമായ കാക്കനാട് നിന്ന് ഏകദേശം 36 കിലോമീറ്റർ വടക്കുഭാഗത്തായാണ് ഈ ഗ്രാമം ഇത് സ്ഥിതി ചെയ്യുന്നത്. കൂവപ്പടിയിൽ നിന്ന് 7 കിലോമീറ്ററും സംസ്ഥാന തലസ്ഥാനമായ തിരുവനന്തപുരത്ത് നിന്ന് 225 കിലോമീറ്ററുമാണ് ഇവിടേയ്ക്കുള്ള ദൂരം. ഒക്കൽ ഗ്രാമം കാലടി പട്ടണത്തോട് ചേർന്ന് സ്ഥിതിചെയ്യുമ്പോൾ കുറച്ചുകൂടി വികസിതമായ പെരുമ്പാവൂരാകട്ടെ ആറുകിലോമീറ്ററോളം അകലെയുമാണ്.

കാഞ്ഞൂർ (3 കി.മീ.), കൂവപ്പടി (4 കി.മീ.), ശ്രീമൂലനഗരം (6 കി.മീ.), അങ്കമാലി (7 കി.മീ), തുറവൂർ (7 കി.മീ) എന്നിവയാണ് ഒക്കൽ ഗ്രാമത്തിന് സമീപസ്ഥമായ മറ്റു ഗ്രാമങ്ങൾ. ഒക്കൽ ഗ്രാമത്തിനു ചുറ്റുപാടുമായി വടക്കുവശത്ത് അങ്കമാലി ബ്ലോക്ക് പഞ്ചായത്ത്, തെക്ക് വശത്ത് വാഴക്കുളം ബ്ലോക്ക് പഞ്ചായത്ത്, പടിഞ്ഞാറ് പാറക്കടവ് ബ്ലോക്ക് പഞ്ചായത്ത്, തെക്ക് വശത്ത് വടവുകോട് ബ്ലോക്ക് പഞ്ചായത്ത് എന്നിവയാണ്. പെരുമ്പാവൂർ, ചാലക്കുടി, കോതമംഗലം, അഷ്ടമിച്ചിറ എന്നിവയാണ് ഒക്കലിന് സമീപമുള്ള വലിയ പട്ടണങ്ങൾ.

## ഐതിഹ്യം
പ്രാചീനകാലത്ത് വിദൂര ദേശങ്ങളിൽനിന്നും അതുപോലെ സമീപ ഗ്രാമങ്ങളിൽനിന്നുമുള്ള വ്യാപാരികൾ മുളയും ഞാങ്ങണയും ഉപയോഗിച്ചുണ്ടാക്കിയ വസ്തുക്കളുമായി കച്ചവടത്തിനായി എത്തിയിരുന്ന സ്ഥലമായിരുന്നു ഇത്. അവർ ഒത്തുകൂടിയിരുന്ന സ്ഥലം 'ഒരുമിക്കുക' എന്ന വാക്കിൽനിന്ന് 'ഒക്കൽ' എന്നായി ചുരുങ്ങിയതോടെ ഗ്രാമത്തിന് ഒക്കൽ എന്ന പേര് ലഭിച്ചതായാണ് ഐതിഹ്യം. ശ്രീ ആദിശങ്കരന്റെ ജന്മസ്ഥലമായ കാലടിയ്ക്ക് സമീപത്താണ് ഗ്രാമം സ്ഥിതിചെയ്യുന്നത്. ആദിശങ്കരനുമായി ബന്ധപ്പെട്ട പെരിയാർ നദിയിടെ മുതലക്കടവ് ഒക്കൽ ഗ്രാമത്തിന് തൊട്ടുടുത്താണ്.

## ഗതാഗതം
മെയിൻ സെൻട്രൽ റോഡ് അങ്കമാലിയിൽ നിന്ന് ആരംഭിച്ച് ഒക്കൽ ഗ്രാമത്തിലൂടെ കടന്നുപോകുന്നു. അങ്കമാലിയിൽ നിന്ന് കാലടി വഴി ഒക്കൽ ഗ്രാമത്തിലേയ്ക്ക് ബസുകൾ ഉണ്ട്. തൃശൂർ , തിരുവനന്തപുരം , പാലക്കാട്, കോഴിക്കോട് തുടങ്ങിയ കേരളത്തിലെ പ്രധാന നഗരങ്ങളുമായും പട്ടണങ്ങളുമായും ഇത് കാലടി വഴി ഒക്കൽ ഗ്രാമത്തെ ബന്ധിപ്പിക്കുന്നു .

ട്രെയിനിൽ - ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ പട്ടണത്തിൽ നിന്ന് ഏകദേശം 8 കിലോമീറ്റർ അകലെയുള്ള കാലടി-അങ്കമാലി റെയിൽവേ സ്റ്റേഷനാണ്. ഗ്രാമത്തിൽനിന്ന് ഏകദേശം 22 കിലോമീറ്റർ അകലെയുള്ള ആലുവയാണ് അടുത്തുള്ള മറ്റൊരു റെയിൽവേ സ്റ്റേഷൻ.  

വിമാനത്തിൽ - ഗ്രാമത്തിൽ നിന്ന് ഏകദേശം 5 കിലോമീറ്റർ അകലെയായി കൊച്ചിൻ അന്താരാഷ്ട്ര വിമാനത്താവളം സ്ഥിതി ചെയ്യുന്നതിനാൽ ഇവിടേയ്ക്ക് വിമാനമാർഗ്ഗം എളുപ്പത്തിൽ എത്തിച്ചേരാം.

## വിദ്യാഭ്യാസം
ഒക്കൽ ഗ്രാമത്തിൽ നിരവധി വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നു.

* എസ്.എൻ.എച്ച്.എസ്.എസ് ഒക്കൽ
* അനിതാ വിദ്യാലയം, താന്നിപ്പുഴ
* ഇടവൂർ യു.പി. സ്കൂൾ
* ഒക്കൽ ഗവ. എൽ.പി. സ്കൂൾ

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ആഫ്രിക്കൻ ചേരാക്കൊക്കൻ

**ആഫ്രിക്കൻ ഓപ്പൺബിൽ** (അനാസ്റ്റോമസ് ലാമെല്ലിഗേരസ്) സികോണിഡേ കുടുംബത്തിൽ നിന്നുള്ള ഒരു കൊക്കാണു്. സബ്-സഹാറൻ ആഫ്രിക്ക മഡഗാസ്കറിന്റെ പടിഞ്ഞാറൻ പ്രദേശങ്ങളിലും ഇത് വ്യാപകമായി കാണപ്പെടുന്നു. ഈ ഇനം അതിന്റെ വിതരണപരിധിയിലുടനീളം പ്രാദേശികമായി സമൃദ്ധമായി കണക്കാക്കപ്പെടുന്നു. ആഫ്രിക്കൻ ഭൂഖണ്ഡത്തിൽ വിതരണം ചെയ്യപ്പെടുന്ന *എ. ഐ. ലാമെല്ലിഗേരസ്*, മഡഗാസ്കർ ദ്വീപിൽ കണ്ടുവരുന്ന എ. ഐ. മഡഗാസ്കാരിയൻസിസ് എന്നിങ്ങനെ രണ്ട് ഉപവർഗ്ഗങ്ങൾ ഉണ്ട്. മുതിർന്ന എ. എൽ. മഡാഗാസ്കാരിയെൻസിസിന്റെ കൊക്കുകളിലെ കൂടുതൽ സ്പഷ്ടമായ രേഖാംശ വരമ്പുകൾ നോക്കിയാണ് ശാസ്ത്രജ്ഞർ രണ്ട് ഉപവർഗ്ഗങ്ങളെ വേർതിരിച്ചറിയുന്നത്. ഏഷ്യയിൽ കാണപ്പെടുന്ന ചേരാകൊക്കൻ (അനാസ്റ്റോമസ് ഓസ്സിറ്റൻസ്) ആഫ്രിക്കൻ ഓപ്പൺബില്ലിന്റെ ഏറ്റവും അടുത്ത ബന്ധുവാണ്. രണ്ട് ഇനങ്ങൾക്കും ഒരേ സവിശേഷമായ ആകൃതിയിലുള്ള വലിയ കൊക്കുകൾ ഉള്ളതിനാൽ ചേരാകൊക്കന്മാർ എന്നുവിളിച്ചുവരുന്നു.

ഏഷ്യൻ ഉപഭൂഖണ്ഡത്തിൽ ഒമാനിലും, സൗദി അറേബ്യയിലും മാത്രം കണ്ടുവരുന്ന ആഫ്രിക്കൻ ഓപ്പൺ ബില്ലിനെ 2023 ൽ തൃശ്ശൂരിലെ കോൾപ്പാടത്ത് നിന്ന് രേഖപ്പെടുത്തുകയുണ്ടായി. സൗത്ത് ഏഷ്യൻ ഓർണിത്തോളജി ജേർണലായ ഇന്ത്യൻ ബേഡ്സ് (INDIAN BIRDS) ലെ 2024 നവംബർ ലക്കത്തിൽ പ്രസിദ്ധീകരിച്ച പഠനത്തോടെ ആഫ്രിക്കൻ ചേരാക്കൊക്കൻ ഇന്ത്യയുടെ പക്ഷികളിലേയ്ക്കും ചേർക്കപ്പെട്ടു. പക്ഷിനിരീക്ഷകനും വന്യജീവി ഫോട്ടോഗ്രാഫറുമായ  സുബിൻ കെ.എസ്. ആണ് ഇതിനെ നിരീക്ഷിച്ച് പഠനം പ്രസിദ്ധീകരിച്ചത്.  

## അവലംബം

വർഗ്ഗം:സബ്-സഹാറൻ ആഫ്രിക്കൻ പക്ഷികൾ
വർഗ്ഗം:ആഫ്രിക്കയിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
കെ. സിജി

കേരളത്തിലെ ആദ്യത്തെ വനിതാ ഡഫേദാറാണ് **കെ. സിജി.** ആലപ്പുഴ കളക്ടറേറ്റിൽ സീനിയർ ഓഫീസ് അറ്റൻഡറായി സേവനമനുഷ്ഠിച്ചു വരികെയാണ് സിജി ഡഫേദാറായി നിയമിതയാകുന്നത്. സർവീസിൽ നിന്നും വിരമിക്കാൻ ആറ് മാസമുള്ളപ്പോഴാണ് ഡഫേദാറായി നിയമനം ലഭിക്കുന്നത്. പവർ ലിഫ്റ്റിങ്ങിൽ മുൻ രാജ്യാന്തര താരം കൂടിയായ സിജിയ്ക്ക്, ജി.വി. രാജ പുരസ്കാരവും ലഭിച്ചിട്ടുണ്ട്.

## ജീവിതരേഖ
ആലപ്പുഴ ജില്ലയിലെ ചെത്തി എന്ന ഗ്രാമത്തിൽ അറയ്ക്കൽ വീട്ടിലെ സിജി, ഭാരോദ്വഹനത്തിൽ 1996, 1997, 1998 വർഷങ്ങളിൽ  ദേശീയ- സംസ്ഥാന മത്സരങ്ങളിലും ദക്ഷിണ കൊറിയയിൽ നടന്ന 1995ലെ ഏഷ്യൻ മത്സരത്തിലും സ്വർണമെഡൽ നേടുകയുണ്ടായി. 2000ൽ കായികതാരത്തിനുള്ള ജി.വി. രാജ പുരസ്കാരം ലഭിച്ചു. കലക്ടറേറ്റിലെ ഓഫീസ് അറ്റൻഡറായി 2005 സെപ്തംബർ ഏഴിനാണ് ആദ്യമായി ജോലിയിൽ പ്രവേശിച്ചത്. സ്പോർട്സ് ക്വാട്ടയിലായിരുന്നു നിയമനം. മുൻ ഡാഫേദാർ എം. അഫ്സലിന് റവന്യൂ ഡിപ്പാർട്ട്മെന്റിൽ ക്ളാർക്കായി സ്ഥാനക്കയറ്റം ലഭിച്ചതോടെയാണ് സിജിയ്ക്ക് ചരിത്രമായ ഈ നിയമനം ലഭിക്കാൻ വഴിയൊരുങ്ങിയത്. സിജിയുടെ അപേക്ഷപ്രകാരമാണ് കലക്ടർ അലക്സ് വർഗീസ് സിജിയെ നിയമിച്ചത്. സ്ഥാനം ഏറ്റെടുക്കുന്ന ചടങ്ങിൽ സ്ഥാനം ഒഴിയുന്ന ഡാഫേദാർ എം. അഫ്സൽ സിജിയെ ഡാഫേദറിന്റെ സ്ഥാനചിഹ്നം അണിയിച്ചു. അറയ്ക്കൽ വീട്ടിൽ വി. ജോസഫ് അറയ്ക്കലാണ് സിജിയുടെ ഭർത്താവ്. വർണ ജോസഫ്, വിസ്മയ ടി അറയ്ക്കൽ എന്നിവർ മക്കളാണ്.

## അവലംബം

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കേരളത്തിലെ സർക്കാർ ജോലിക്കാർ
വർഗ്ഗം:ജി.വി. രാജ പുരസ്കാര ജേതാക്കൾ
## പുറത്തേക്കുള്ള കണ്ണികൾ

* കേരളത്തിലെ ആദ്യത്തെ വനിത ഡാഫേദാർ
അല്ലാർ ഭാഷ

കേരളത്തിലെ മലപ്പുറം ജില്ലയിലെ പെരിന്തൽമണ്ണ താലൂക്കിലും, മഞ്ചേരി താലൂക്കിലും സംസാരിക്കുന്ന ഒരു ദ്രാവിഡ ഭാഷയാണ് അല്ലാർ (ചാത്തൻ എന്നും അറിയപ്പെടുന്നു). മണ്ണർമല, അമിനികാട്, താഴേക്കോട് എന്നിവിടങ്ങളിലും. പാലക്കാട് ജില്ലയിലെ മന്നാർക്കാട്, ഒറ്റപ്പാലം എന്നിവിടങ്ങളിലും ഈ ഭാഷ സംസാരിക്കുന്നു.  പണ്ഡിതോചിതമായ പഠനത്തിന്റെ അഭാവം കാരണം, അല്ലർ ഭാഷയെ ഒരു പ്രതേക ദ്രാവിഡ ഭാഷയായി കണക്കാക്കാൻ കഴിയില്ല. ഇത് മറ്റ് ചില ദ്രാവിഡ ഭാഷകളുടെ ഒരു ഉപഭാഷയായിമാറിയിരിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
മാണിക്യമംഗലം

**മാണിക്യമംഗലം** എറണാകുളം ജില്ലയിൽ കാലടി പട്ടണത്തിനു സമീപത്തായി സ്ഥിതിചെയ്യുന്ന ഒരു ഗ്രാമമാണ്. അങ്കമാലി ബ്ലോക്ക് പഞ്ചായത്തിലെ കാലടി ഗ്രാമ പഞ്ചായത്തിൻ്റെ കീഴിലാണ് ഇത് വരുന്നത്. കിഴക്ക് കൂവപ്പടി ബ്ലോക്ക് പഞ്ചായത്ത്, തെക്ക് വാഴക്കുളം ബ്ലോക്ക് പഞ്ചായത്ത്, പടിഞ്ഞാറ് പാറക്കടവ് ബ്ലോക്ക് പഞ്ചായത്ത്, വടക്ക് ചാലക്കുടി ബ്ലോക്ക് പഞ്ചായത്ത് എന്നിവയാൽ ഈ ഗ്രാമം വലയം ചെയ്യപ്പെട്ടിരിക്കുന്നു. പെരുമ്പാവൂർ, ചാലക്കുടി, അഷ്ടമിച്ചിറ, കോതമംഗലം എന്നിവയാണ് മാണിക്കമംഗലം ഗ്രാമത്തിന് സമീപമുള്ള വലിയ നഗരങ്ങൾ. ദുർഗ്ഗാ ദേവിയുടെ പ്രതിഷ്ഠയുള്ള മാണിക്കമംഗലം ക്ഷേത്രമാണ് ഈ ഗ്രാമത്തിലെ പ്രധാന ആകർഷണം. മറ്റൊന്ന് സെൻറ് റോക്കീസ് ദേവാലയമാണ്. സമീപത്തെ ആര്യപ്പാറ കോളനിയോട് ചേർന്ന് സ്ഥിതിചെയ്യുന്ന മാണിക്കമംഗലം ചിറ (തടാകം) സന്ദർശകരെ ആകർഷിക്കുന്നു. മാണിക്യമംഗലത്തിന് ഏറ്റവും അടുത്തുള്ള റെയിൽവേ സ്റ്റേഷൻ അങ്കമാലി-കാലടി റെയിൽവേ സ്റ്റേഷനാണ്. കൊച്ചിൻ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം. ജില്ലാ ആസ്ഥാനമായ കാക്കനാട് നിന്ന് ഏകദേശം 37 കിലോമീറ്റർ വടക്കായി ഇത് സ്ഥിതി ചെയ്യുന്നു. അങ്കമാലിയിൽ നിന്ന് ഇവിടേയ്ക്ക് 6 കിലോമീറ്റർ ദൂരമുണ്ട്. അങ്കമാലി നിയമസഭാ മണ്ഡലത്തിന് കീഴിലുള്ള പ്രദേശമാണിത്. 

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ആനപ്രമ്പാൽ

**ആനപ്രമ്പാൽ** തലവടി വില്ലേജിൻറെ ഒരു ഉപവിഭാഗമാണ്. പമ്പാ നദിയുടെ തീരത്ത്, തിരുവല്ല - തകഴി - അമ്പലപ്പുഴ റോഡിൽ കുട്ടനാട് പ്രദേശത്താണ് ഇത് സ്ഥിതിചെയ്യുന്നത്. ശ്രീ ധർമ്മശാസ്താ ക്ഷേത്രം ഇവിടെ സ്ഥിതി ചെയ്യുന്നു.

## അവലംബം
പ്രയാർ

ആലപ്പുഴ ജില്ലയിൽ കാർത്തികപള്ളി താലൂക്കിൽ ദേവികുളങ്ങള പഞ്ചായത്തിൽ ഓച്ചിറയ്ക്കും ആലുംപീടികയ്ക്കും ഇടയിൽ സ്ഥിതിചെയ്യുന്ന പ്രദേശമാണ് പ്രയാർ.
വെട്ടിയാർ

വെട്ടിയാർ കേരളത്തിലെ ആലപ്പുഴ ജില്ലയിൽ മാവേലിക്കര-പന്തളം റോഡിൽ സ്ഥിതി ചെയ്യുന്ന ഒരു ഗ്രാമമാണ്. അച്ചൻകോവിൽ നദീതീരത്താണ് ഇത് സ്ഥിതി ചെയ്യുന്നത്. മാവേലിക്കരയ്ക്കും പന്തളത്തിനും ഇടയിലാണ് ഇതിൻറെ സ്ഥാനം.

## അവലംബം
ഡഫേദാർ

ബ്രിട്ടീഷ് ഇന്ത്യൻ സൈന്യത്തിൽ ഉണ്ടായിരുന്ന ഇന്ത്യൻ-പാകിസ്താൻ കുതിരപ്പടയുടെ സർജന്റ് എന്ന റാങ്കിനു തുല്യമായ റാങ്കാണ് **ഡഫേദാർ**. ഒരു ബ്രിട്ടീഷ് സർജന്റിനെപ്പോലെ, ഒരു ഡഫേദാർ മൂന്ന് ഔദ്യോഗിക ചിഹ്നങ്ങൾ ധരിക്കുന്നു.

ഇന്ത്യൻ ഗവണ്മെന്റ് സർവീസിൽ, ജില്ലാ കളക്ടർ ഓഫീസുകളിൽ ഓഫീസ് അസിസ്റ്റന്റ് റാങ്കിലുള്ള തസ്തികയാണ് ഡഫേദാർ. കളക്ടറുടെ പേഴ്സണൽ അസിസ്റ്റന്റായാണ് ഡഫേദാർമാർ പ്രവർത്തിക്കേണ്ടത്.
## തൊഴിൽ സവിശേഷത
കളക്ടർ എത്തുന്നതിനും മുൻപേ രാവിലെ ഓഫീസിൽ എത്തുക, ചേംബറിൽ കളക്ടർക്കു വേണ്ട ക്രമീകരണങ്ങൾ ഒരുക്കുക, സന്ദർശകർക്ക് ആവശ്യമായ നിർദ്ദേശങ്ങൾ നൽകി അവരെ യഥാവിധം കളക്ടറുടെ ചേംബറിലേക്ക് കടത്തി വിടുക, ഓഫീസ് നിർവഹണ സമയങ്ങളിൽ എപ്പോഴും കളക്ടർക്കൊപ്പം തന്നെ ഉണ്ടായിരിക്കുക എന്നിവയാണ് പ്രധാന ചുമതലകൾ. കളക്ടർ ഓഫീസ് വിടുന്നതു വരെയാണ് ജോലി സമയം.  പൊതുവെ, സ്ത്രീകൾ അപേക്ഷിക്കുന്ന ഒരു തസ്തികയല്ല ഡഫേദാറുടേത്. ഈയിടെ, 2024 നവംബറിൽ, കേരള ഗവണ്മെന്റ് സർവീസ് ചരിത്രത്തിൽ സ്ഥാനം പിടിച്ചു കൊണ്ട് ഒരു വനിത, കെ. സിജി ഈ ജോലിയിൽ പ്രവേശിക്കുകയുണ്ടായി.

### ഔദ്യോഗിക വേഷം
മേൽവസ്ത്രത്തിനു കുറുകെയും ഇടുപ്പിലും ചുവപ്പ് തുണിയിൽ ഗോൾഡൻ ബോർഡർ ഇട്ട പട്ട ചുറ്റിയ, മുഴുനീളെ വെള്ളവസ്ത്രമാണ് ഔദ്യോഗിക വേഷം. മേൽപട്ടയിൽ സർക്കാരിന്റെ മുദ്ര ചിഹ്നവും വെള്ളതലപ്പാവും ധരിക്കണം.

## അവലംബം

## പുറത്തേക്കുള്ള കണ്ണികൾ

* Powerlifting champion becomes first woman dafadar
വർഗ്ഗം:പേർഷ്യൻ വാക്കുകളും ശൈലികളും
വർഗ്ഗം:ഇന്ത്യയിലെ സർക്കാർ ജോലികൾ
ഐക്കരനാട് തെക്ക്

കേരളത്തിലെ എറണാകുളം ജില്ലയിലെ ഒരു ഗ്രാമമാണ് **ഐക്കരനാട് തെക്ക്.** ഐക്കരനാട് തെക്ക് ഗ്രാമം പൂതൃക്ക എന്നും അറിയപ്പെടുന്നു. കോലഞ്ചേരിയ്ക്കടുത്ത് സ്ഥിതിചെയ്യുന്ന ഇത് കുന്നത്തുനാട് താലൂക്കിന്റെ ഭാഗമാണ്. കൊച്ചി നഗരത്തിന്റെ കിഴക്കൻ പ്രാന്തപ്രദേശത്തിൻ്റെ ഒരു ചെറിയ ഭാഗമാണിത്. എറണാകുളം ജില്ലയുടെ ആസ്ഥാനമായ കാക്കനാട്ട് നിന്ന് ഏകദേശം 28 കിലോമീറ്റർ അകലെയാണ് ഐക്കരനാട് തെക്ക് ഗ്രാമം സ്ഥിതി ചെയ്യുന്നത്.

## ജനസംഖ്യ
2011 ലെ ഇന്ത്യൻ കനേഷുമാരി പ്രകാരം, ഐക്കരനാട് സൗത്തിലെ ജനസംഖ്യ 10396 പുരുഷന്മാരും 10657 സ്ത്രീകളും ഉൾപ്പെടെ 21053 ആയിരുന്നു.

## അവലംബം
മരോട്ടിച്ചോട്

**മരോട്ടിച്ചോട്** കേരളത്തിലെ എറണാകുളം ജില്ലയിൽ അങ്കമാലി ബ്ലോക്ക് പഞ്ചായത്തിനു കീഴിലുള്ള ഒരു ചെറിയ ഗ്രാമമാണ്. ജില്ലാ ആസ്ഥാനമായ കാക്കനാട് നിന്ന് 37 കിലോമീറ്റർ വടക്കുഭാഗത്തായി ഇത് സ്ഥിതി ചെയ്യുന്നു. അങ്കമാലിയിൽ നിന്ന് 4 കിലോമീറ്റർ ദൂരമാണ് ഇവിടേയ്ക്ക്. കിഴക്ക് കൂവപ്പടി ബ്ലോക്ക് പഞ്ചായത്ത്, തെക്ക് വാഴക്കുളം ബ്ലോക്ക് പഞ്ചായത്ത്, പടിഞ്ഞാറ് പാറക്കടവ് ബ്ലോക്ക് പഞ്ചായത്ത്, വടക്ക് ചാലക്കുടി ബ്ലോക്ക് പഞ്ചായത്ത് എന്നിവയാണ് ഈ ഗ്രാമത്തിൻറെ അതിരുകൾ.

## അവലംബം
രാമൻതുരുത്ത്

കേരളത്തിലെ കൊച്ചി നഗരത്തിൻറെ ഭാഗമായ ദ്വീപുകളിലൊന്നാണ് **രാമൻതുരുത്ത്**. 1967 നവംബറിലെ കേരള നിയമസഭയുടെ ലയന ഉത്തരവ് അനുസരിച്ച് രാമൻതുരുത്ത് ദ്വീപിനെ കൊച്ചിയുടെ ഭാഗമായി പ്രഖ്യാപിച്ചു. കൊച്ചി കോർപ്പറേഷനിലെ ഒന്നാം വാർഡിൽ ഉൾപ്പെടുന്ന രാമൻ തുരുത്ത് സംസ്ഥാനത്തെ ഏറ്റവും ചെറിയ പോളിങ് ബൂത്തായിരുന്നു. എന്നാൽ 2015ലെ തദ്ദേശ തിരഞ്ഞെടുപ്പിൽ ദ്വീപ് നിവാസികൾ തങ്ങളുടെ വോട്ടവകാശം വിനിയോഗിക്കാനായി ഫോർട്ട് കൊച്ചിയിലേക്കാണ് പോയത്.

## അവലംബം
ജി.വി. രാജ പുരസ്കാരം

കേരളത്തിൽ നിന്നുള്ള കായിക താരങ്ങൾക്കു വേണ്ടി കേരള സർക്കാർ 2018ൽ ഏർപ്പെടുത്തിയ പുരസ്കാരമാണ് **ജി.വി. രാജ പുരസ്കാരം.** കേരള സംസ്ഥാന സ്പോർട്സ് കൗൺസിൽ വഴി നല്കുന്ന ഈ പുരസ്കാരം സംസ്ഥാനത്തെ ഏറ്റവും വലിയ കായിക ബഹുമതിയാണ്. കേരള സംസ്ഥാന സ്പോർട്സ് കൗൺസിൽ സ്ഥാപക പ്രസിഡന്റായിരുന്ന ലെഫ്. കേണൽ ഗോദവർമ്മ രാജയുടെ സ്മാരകാർത്ഥമാണ് ഈ പുരസ്കാരം ഏർപ്പെടുത്തിയത്. ദേശീയ- അന്തർദേശീയ തലങ്ങളിൽ മികവുകൾ കരസ്ഥമാക്കിയ കളിക്കാർക്കുള്ള ഈ പുരസ്കാരം മൂന്നു ലക്ഷം രൂപയും ഫലകവും പ്രശംസാപത്രവും അടങ്ങുന്നതാണ്. ഓരോ വർഷവും മികച്ച പുരുഷ താരത്തിനും വനിതാ താരത്തിനും മികച്ച കൊച്ചിനും പുറമെ, മികച്ച സ്പോർട് റിപ്പോർട്ടർക്കും ഈ അവാർഡ് നല്കപ്പെടുന്നു.
## അവലംബം

## പുറത്തേക്കുള്ള കണ്ണികൾ
* Kerala Olympians 
* GV RAJA AWARDS ANILDA THOMAS ROOPESH KUMAR KERALA
വർഗ്ഗം:കേരളത്തിലെ പുരസ്കാരങ്ങൾ
വർഗ്ഗം:കേരള സർക്കാറിൻ്റെ ഔദ്യോഗിക പുരസ്കാരങ്ങൾ
സോഷ്യോയോമേട്രിക് പരീക്ഷണ രീതി.

വിദ്യാഭ്യാസരംഗത്തെ ഒരു നൂതന തുടക്കമാണ് സോഷ്യോയോമേട്രിക് പരീക്ഷണ രീതി. ഇത് കുട്ടികൾക്ക് ഇടയിലെ സാമൂഹിക ബന്ധത്തെ കണ്ടുപിടിക്കുന്നതിനായി ഉപയോഗിച്ചു വരുന്നു. ജേകബ് എൽ മോറോണ എന്ന മനോവൈഞ്ജനികാനാണ് ഇതിന് ആരംഭം കുറിച്ചത്. ഈ ഒരു പരീക്ഷണ രീതി കുട്ടികൾക്കിടയിലെ സാമൂഹിക ബന്ധത്തെ മനസിലാക്കുവാനും അതോടപ്പം കൂട്ടത്തിലെ നേതാവിനെയും, ചെറു കൂട്ടുകെട്ടുകളേയും ഒപ്പം ഒറ്റപെട്ടു കിടക്കുന്ന കുട്ടിയേയും കണ്ടുപിടിക്കാൻ സഹായിക്കുന്നു.കുട്ടികളോട് ആരായാണ് കൂടുതൽ ക്ലാസ്സിൽ ഇഷ്ടം, ആരോട് കൂടെ സമയം ചിലവഴിക്കാൻ കൂടുതൽ ഇഷ്ടം എന്നിങ്ങനെ ഉള്ള ചോദ്യങ്ങൾ ചോദിച്ച് ഉത്തരങ്ങൾ കണ്ടെത്തുക. അതിനു ശേഷം ലഭിച്ച ഉത്തരങ്ങളെ ആസ്പതമാക്കി ഒരു രൂപരേഖ തയ്യാറാക്കി ഇതിലൂടെ കുട്ടികളിലെ സാമൂഹികബന്ധത്തെ മനസിലാക്കാൻ സാധിക്കുന്നു.

Jennings, H. H. (1949). Sociometry in Group Relations: A Research Method for the Behavioral Sciences. American Council on Education.
വടക്കേമുറി

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **വടക്കേമുറി**. വൈക്കത്തിനു സമീപം ഉദയനാപുരം പഞ്ചായത്തിൽ ഉൾപ്പെട്ടതാണ് ഈ ഗ്രാമം. ഈ ഗ്രാമത്തിലെ ജനങ്ങളുടെ പ്രധാന ജീവനമാർഗ്ഗം കൃഷിയാണ്. വ്യവസായ വികസനത്തിനായി കാത്തിരിക്കുന്ന ഈ ഗ്രാമത്തിൽ വിദ്യാഭ്യാസം, കുടിവെള്ളം, റോഡ്, വൈദ്യുതി എന്നിവ ആശങ്കയുളവാക്കുന്ന ഘടകങ്ങളാണ്.  

## കാലാവസ്ഥ
തെക്കൻ കേരളത്തിൽ കോട്ടയം ജില്ലാ ആസ്ഥാനത്ത് നിന്ന് ഏകദേശം 25 കിലോമീറ്റർ വടക്കുഭാഗത്തായി അറബിക്കടലിനോട് ചേർന്നാണ് ഗ്രാമം സ്ഥിതി ചെയ്യുന്നത്. ഗ്രാമത്തിലെ കാലാവസ്ഥ ഈർപ്പം കലർന്നതാണ്.

## ജനസംഖ്യ
2001 ലെ ഇന്ത്യൻ കനേഷുമാരി പ്രകാരം വടക്കേമുറി ഗ്രാമത്തിൽ 8783 പുരുഷന്മാരും 9239 സ്ത്രീകളുമെന്ന നിലയിൽ 18022 ആയിരുന്നു ജനസംഖ്യ.

## അവലംബം
ഉള്ളനാട്

കേരളത്തിലെ കോട്ടയം ജില്ലയിൽ പാലാ നഗരത്തിന് സമീപം ളാലം ബ്ലോക്ക് പഞ്ചായത്തിലുൾപ്പെട്ട ഒരു ചെറിയ ഗ്രാമമാണ് **ഉള്ളനാട്**. ഗ്രാമത്തിൽ 1000-ത്തോളം കുടുംബങ്ങൾ താമസിക്കുന്നു. കോട്ടയം ജില്ലാ ആസ്ഥാനത്ത് നിന്ന്  30 കിലോമീറ്റർ കിഴക്കായി ഇത് സ്ഥിതി ചെയ്യുന്നു. ളാലത്തുനിന്ന് നിന്ന് 7 കിലോമീറ്റർ അകലെയാണിത്.

## സൗകര്യങ്ങൾ
ഉള്ളനാട് ഗ്രാമത്തിൽ ഒരു പ്രാഥമികാരോഗ്യ കേന്ദ്രം, മൃഗാശുപത്രി, സഹകരണ ബാങ്ക്, പോസ്റ്റ് ഓഫീസ്, ലൈബ്രറി എന്നിവ സ്ഥിതിചെയ്യുന്നു. എസ്.എച്ച്. ചർച്ച്, മഹാദേവ ക്ഷേത്രം, ശ്രീനാരായണ ക്ഷേത്രം, ശാന്തിഭവൻ, എസ്.എച്ച്. യുപി സ്കൂൾ എന്നിവയാണ് ഇവിടെയുള്ള പ്രധാന സ്ഥാപനങ്ങൾ. ഉള്ളനാട് ഗ്രാമത്തിന് സമീപമുള്ള നാടുകാണി വ്യൂ ഒരു ടൂറിസ്റ്റ് ആകർഷണമാണ്. റബ്ബർ തോട്ടങ്ങളുടെ ആധിക്യമുള്ള കോട്ടയം ജില്ലയിലെ ഒരു ചെറിയ ഗ്രാമമായ ഇവിടുത്തെ ജനങ്ങളുടെ പ്രധാന ജീവിതമാർഗ്ഗം കൃഷിയാണ്.  പാലാ, ഈരാറ്റുപേട്ട, തൊടുപുഴ എന്നിവയാണ് ഏറ്റവും അടുത്തുള്ള പട്ടണ പ്രദേശങ്ങൾ.

## അവലംബം
തമ്പലക്കാട്

കേരളത്തിൽ കോട്ടയം ജില്ലയിലെ ഒരു ചെറിയ ഗ്രാമമാണ് **തമ്പലക്കാട്**. കാഞ്ഞിരപ്പള്ളിയിൽ നിന്ന് മഞ്ഞക്കുഴിയിലേക്കുള്ള വഴിയിൽ ഏകദേശം 5 കിലോമീറ്റർ ദൂരെയാണ് ഇത് സ്ഥിതിചെയ്യുന്നത്. പൊൻകുന്നം, മഞ്ഞക്കുഴി, കൂരാലി, ആനക്കല്ല്, കപ്പാട്, പനമറ്റം, വഞ്ചിമല എന്നിവിടങ്ങളിൽ നിന്ന് ഒരേ ദൂരമാണ് ഇവിടേയ്ക്കുള്ളത്. ഐതിഹാസിക നായകനായിരുന്ന നാറാണത്തു ഭ്രാന്തൻ മഹാദേവ ക്ഷേത്രത്തിലെ വിഗ്രഹം സ്ഥാപിക്കാൻ ഉപയോഗിച്ച താംബൂലത്തിൽ നിന്നാണ് ഗ്രാമത്തിന് ഈ പേര് ലഭിച്ചതെന്നാണ് ഐതിഹ്യം.

## ജനസംഖ്യ
പ്രധാനമായും ചെറുകിട കർഷകരും സർക്കാർ വകുപ്പുകളിലെയും സ്വകാര്യ സ്ഥാപനങ്ങളിലെയും ജീവനക്കാരുമായി ഏകദേശം 3000 ആളുകളാണ് ഇവിടെ താമസിക്കുന്നത്. ശ്രീ മഹാദേവ ക്ഷേത്രം, സെൻ്റ് തോമസ് ദേവാലയം, മഹാകാളിപ്പാറ ദേവീക്ഷേത്രം, ഇല്ലത്തപ്പൻ കാവ് ക്ഷേത്രം, പെനുവേൽ ആശ്രമം, ഇമ്മാനുവൽ ആശ്രമം, ഐഎംഎസ് ഭക്തികേന്ദ്രം, സെൻ്റ് റീത്താസ് സ്കൂൾ, എസ്എൻഡിപി യോഗം യൂണിറ്റ്, എൻഎസ്എസ് വേദവ്യാസ സ്കൂൾ, ഗവ. എൽപി സ്കൂൾ, എൻഎസ്എസ് സ്കൂൾ, മാന്തറ സെൻ്റ് ആൻ്റണീസ് പള്ളി എന്നിവായാണ് ഇവിടുത്തെ പ്രധാന മത, വിദ്യാഭ്യാസ സ്ഥാപനങ്ങൾ. തെക്കുംഭാഗം, പള്ളിക്കവല, ഷാപ്പുപടി, പനമറ്റം ക്രോസ് അല്ലെങ്കിൽ നാലാം മൈൽ എന്നിവയാണ് അടുത്തുള്ള പ്രധാന സ്ഥലങ്ങൾ.

## ചരിത്രം
5,000 ഏക്കർ (20 ചതുരശ്ര കിലോമീറ്റർ) വിസ്തൃതിയുള്ള തമ്പലക്കാട് ഗ്രാമം ഒരുകാലത്ത് കാരിശ്ശേരിൽ കുടുംബത്തിൻ്റെ അധീനതയിലായിരുന്നതായി പറയപ്പെടുന്നു. ബ്രിട്ടീഷ് ഭരണത്തിനു മുമ്പുള്ള കാലത്ത് വധശിക്ഷ ഉൾപ്പെടെ എല്ലാ അധികാരങ്ങളുമുള്ള പ്രാദേശിക ഭരണാധികാരികളായിരുന്നുവത്രേ ഈ കുടുംബം. ചങ്ങനാശേരി തലസ്ഥാനമായിരുന്ന തെക്കുംകൂർ രാജ്യമാണ് കാരിശ്ശേരിൽ കുടുംബത്തിന് ഈ ഗ്രാമത്തിലെ എല്ലാ അധികാരങ്ങളും നൽകിയത്.

## സാമ്പത്തികം
ഗ്രാമവാസികളിൽ ഭൂരിപക്ഷവും ഇവിടെയുള്ള റബ്ബർ തോട്ടങ്ങളിലെ തൊഴിലാളികളും സർക്കാർ ജീവനക്കാരുമാണ്. ജാതിക്ക, മരച്ചീനി, ഇഞ്ചി തുടങ്ങിയവയുടെ തോട്ടങ്ങൾ ചില ഭാഗങ്ങളിൽ കാണപ്പെടുന്നുണ്ടെങ്കിലും കോട്ടയം ജില്ലയിലെ ഭൂരിഭാഗം പ്രദേശങ്ങളിലേയും പോലെ ഇവിടെ പ്രധാമായും റബ്ബർ കൃഷിയാണ്.

## അവലംബം
പുതുവേലി

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് **പുതുവേലി**. കോട്ടയം ജില്ലയുടെ അതിർത്തി ഗ്രാമമാണിത്. കൂത്താട്ടുകുളത്ത് നിന്ന് 4 കിലോമീറ്റർ തെക്കും മോനിപ്പള്ളിയിൽ നിന്ന് 3 കിലോമീറ്റർ വടക്കുമായി എം.സി. റോഡിലാണ് പുതുവേലി ഗ്രാമം സ്ഥിതി ചെയ്യുന്നത്. ഇവിടെ നിന്ന് അരീക്കര, വെളിയന്നൂർ, ഉഴവൂർ, എളങ്ങി എന്നിവിടങ്ങളിലേക്ക് പാതകളുണ്ട്.

## സാമ്പത്തികം
ഗ്രാമത്തിൻ്റെ സമ്പദ്‌വ്യവസ്ഥ പ്രധാനമായും കൃഷിയെ ആശ്രയിച്ചുള്ളതാണ്. റബ്ബർ, കൊക്കോ, കുരുമുളക്, ഇഞ്ചി, തുടങ്ങിയ വിളകൾ ഇവിടെ കൃഷി ചെയ്യുന്നു. 

## അവലംബം
പെരുനിലം

കോട്ടയം ജില്ലയിലെ മീനച്ചിൽ താലൂക്കിൽ ഉൾപ്പെട്ട ഒരു ചെറിയ ഗ്രാമമാണ് **പെരുനിലം**. ഈ ഗ്രാമം പൂഞ്ഞാർ പഞ്ചായത്തിൻ്റെ കീഴിലാണ് വരുന്നത്. കോട്ടയം ജില്ലാ ആസ്ഥാനത്ത് നിന്ന് 44 കിലോമീറ്റർ കിഴക്കായാണ് സ്ഥിതി ചെയ്യുന്ന ഇവിടെനിന്ന് ഈരാറ്റുപേട്ടയിലേയ്ക്കുള്ള ദൂരം  2.5 കി.മീ. ആണ്. ഈ പ്രദേശത്തെ പ്രധാന കാർഷിക വിള റബ്ബറാണ്. പ്രശസ്ത ക്രിസ്ത്യൻ തീർത്ഥാടന കേന്ദ്രമായ ഭരണങ്ങാനവും (സെൻ്റ് അൽഫോൻസ ദേവാലയവും തീർത്ഥാടന കേന്ദ്രവും) അരുവിത്തുറ സെൻ്റ് ജോർജ്ജ് സീറോ മലബാർ കാത്തലിക് ഫൊറോന പള്ളിയും പെരുനിലത്തിന് സമീപമത്താണ് സ്ഥിതിചെയ്യുന്നത്. പെരുനിലം കുരിശുപള്ളിയും സ്ഥിതി ചെയ്യുന്നത് ഈ ഗ്രാമത്തിലാണ്. ഈരാറ്റുപേട്ട, പാലാ, കാഞ്ഞിരപ്പള്ളി, ഭരണങ്ങാനം, അരുവിത്തുറ, കോട്ടയം എന്നിവയാണ് സമീപത്തുള്ള പട്ടണങ്ങൾ.

## അവലംബം
ഐലീൻ ക്വിൻ

ഐലീൻ മേരി ക്വിൻ (ജനനം: ജൂൺ 28, 1971) ഒരു അമേരിക്കൻ നടിയും ഗായികയും നർത്തകിയുമാണ്. രണ്ട് തവണ ഗോൾഡൻ ഗ്ലോബ് അവാർഡ് നാമനിർദ്ദേശങ്ങൾ നേടിയ അവർ 1982 ലെ ആനി എന്ന ചിത്രത്തിലെ ശീർഷക കഥാപാത്രത്തെ അവതരിപ്പിച്ചതിലൂടെയാണ് കലാരംഗത്ത് കൂടുതൽ അറിയപ്പെടുന്നത്.

## ആദ്യകാല ജീവിതം
1971 ജൂൺ 28 ന് ജനിച്ച ഐലീൻ ക്വിൻ പെൻസിൽവാനിയയിലെ യാർഡ്‌ലിയിലാണ് വളർന്നത്. ഹെലൻ ആൻ ക്വിൻ്റെയും ആൻഡ്രൂ ക്വിൻ സീനിയറിൻ്റെയും മൂത്ത കുട്ടിയായ, അവൾ ആൻഡ്രൂ ക്വിൻ ജൂനിയറിൻ്റെ മൂത്ത സഹോദരിയാണ്. പെൻസിൽവാനിയയിലെ ലെവിറ്റൗണിലുള്ള നെക്റ്റ് ഡാൻസ് അക്കാദമിയിൽ 4 വയസ്സുള്ളപ്പോൾ നൃത്ത പാഠങ്ങൾ അഭ്യസിക്കാൻ തുടങ്ങിയ അവർ ബാലെയും ടാപ്പ് ഡാൻസും പഠിച്ചു.

ടിവി, റേഡിയോ, നാടക നടിയും ഗായികയും ഒരു പ്രൈമറി സ്കൂൾ അദ്ധ്യാപികയുമായിരുന്ന മാതാവാണ് ചെറുപ്പകാലത്ത് ക്വിനെ വിനോദ വ്യവസ്യാത്തിന് പരിചയപ്പെടുത്തിയത്. ആനി ഗെറ്റ് യുവർ ഗൺ എന്ന പ്രാദേശിക സമൂഹം അവതരിപ്പിച്ച നാടകത്തിലെ ഒരു വേഷത്തിനായി ക്വിൻ ഓഡിഷന് അപേക്ഷിക്കുകയും ഒരു വേഷം നേടുകയും ചെയ്തു. പ്രാദേശികമായി അവതരിപ്പിക്കപ്പെട്ട കൂടുതൽ നാടകങ്ങളിൽ അവൾ അഭിനയിച്ചു.

ന്യൂജേഴ്‌സിയിലെ ഫാർ ഹിൽസിൽ വളർന്ന അവർ പ്രാഥമിക വിദ്യാഭ്യാസത്തിനായി ഗ്രേ നൺ അക്കാദമിയിലും പിന്നീട് ഹൈസ്‌കൂൾ വിദ്യാഭ്യാസത്തിനായി ന്യൂജേഴ്‌സിയിലെ സമിറ്റ് നഗരത്തിലുള്ള ഓക്ക് നോൾ സ്‌കൂൾ ഓഫ് ഹോളി ചൈൽഡിലും ചേർന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
പെരുമ്പനച്ചി

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **പെരുമ്പനച്ചി**. ഈ ഗ്രാമം മാടപ്പള്ളി പഞ്ചായത്തിൻ്റെയും ചങ്ങനാശേരി താലൂക്കിൻ്റെയും കീഴിലുള്ള പ്രദേശമാണ്. കോട്ടയം ജില്ലയുടെയും പത്തനംതിട്ട ജില്ലയുടെയും അതിർത്തിയിലാണ് ഈ സ്ഥലം. ചങ്ങനാശ്ശേരിയിൽ നിന്ന് ഏകദേശം 6 കിലോമീറ്റർ ദൂരമുണ്ട് ഈ ഗ്രാമത്തിലേയ്ക്ക്. റബ്ബർ മരങ്ങളും നെൽവയലുകളും തെങ്ങുകളും കുരുമുളകും വിവിധയിനം ചെടികളും മരങ്ങളും ഇടകലർന്ന പച്ചപ്പുള്ള ഭൂപ്രകൃതിയാണ് ഇവിടെയുള്ളത്.

വാകത്താനം (4 കി.മീ.), കറുകച്ചാൽ (6 കി.മീ.), കുറിച്ചി (7 കി.മീ.), തൃക്കോതമംഗലം (7 കി.മീ.), വാഴപ്പള്ളി (7 കി.മീ.) എന്നിവയാണ് പെരുമ്പനച്ചി ഗ്രാമത്തിന് സമീപത്തുള്ള മറ്റ് ഗ്രാമങ്ങൾ. പടിഞ്ഞാറ് ചങ്ങനാശ്ശേരി ബ്ലോക്ക് പഞ്ചായത്ത്, കിഴക്കോട്ട് മല്ലപ്പള്ളി ബ്ലോക്ക് പഞ്ചായത്ത്, വടക്ക് പള്ളം ബ്ലോക്ക് പഞ്ചായത്ത്, തെക്ക് തിരുവല്ല ബ്ലോക്ക് പഞ്ചായത്ത് എന്നിവയാൽ ഇത് വലയം ചെയ്യപ്പെട്ട് കിടക്കുന്നു.

## അവലംബം
പേരൂർ

കോട്ടയം ജില്ലയിലെ ഒരു ഗ്രാമമാണ് **പേരൂർ**. ഏറ്റുമാനൂർ പട്ടണത്തിൽ നിന്ന് ഏകദേശം 3 കിലോമീറ്റർ (1.8 മൈൽ) അകലെ സ്ഥിതി ചെയ്യുന്ന ഇവിടെ കൂടാതെ അഞ്ചിലധികം വ്യത്യസ്ത അധിവാസ കോളനികൾ അടങ്ങിയിരിക്കുന്നു.

## ജനസംഖ്യ
2011 ലെ കണക്കുകൾ പ്രകാരം പേരൂർ ഗ്രാമത്തിൽ 4,583 കുടുംബങ്ങളിലായി 18,691 ജനസംഖ്യയുണ്ടായിരുന്നു.

ഈ ഗ്രാമത്തിലെ ജനങ്ങളിൽ കേരളത്തിലെ എല്ലാ പ്രധാന മതവിഭാഗങ്ങളെയും പ്രതിനിധീകരിക്കുന്നവരുണ്ട്. 2011-ലെ കണക്കുകൾ പ്രകാരം പേരൂർ ഗ്രാമത്തിൻ്റെ സാക്ഷരതാ നിരക്ക് 97.82 ശതമാനം ആയിരുന്നു. ക്രിസ്ത്യൻ ചർച്ച് ഓഫ് സൗത്ത് ഇന്ത്യ (സി.എസ്.ഐ.), പെന്തക്കോസ്ത്, യാക്കോബായ, കത്തോലിക്ക എന്നിവരെ പ്രതിനിധീകരിക്കുന്നവർ ഗ്രാമത്തിലുണ്ട് നായർ, ഈഴവർ ഉൾപ്പെടെയുള്ള ഹൈന്ദവ വിഭാഗങ്ങളാണ് ഇവിടെ പ്രബല വിഭാഗങ്ങൾ. മുസ്ലീം ജനസംഖ്യ ഈ പ്രദേശത്ത് താരതമ്യേന കുറവാണ്.

## ഭൂമിശാസ്ത്രം
പേരൂർ ഗ്രാമത്തിലൂടെ ഒരു പ്രധാന ഭാഗം ഒഴുകുന്ന മീനച്ചിൽ നദി നീറിക്കാട് എന്ന മറ്റൊരു ഗ്രാമവുമായി അതിർത്തി സൃഷ്ടിക്കുന്നു.

## അവലംബം
പരിശോധന പരീക്ഷ

കുട്ടികൾക്ക് ഇടയിലെ പഠനത്തിന് തടസമായി ഇരിക്കുന്ന മേഖലയെ തിരിച്ചറിയുവാനും കൂടാതെ അവരുടെ കഴിവുകളും പരിമിതികളും മനസിലാക്കുവാനും ഉപയോഗിക്കുന്ന ഒരു പരീക്ഷണ രീതിയാണ് **പരിശോധന പരീക്ഷ**. ഇതിലൂടെ അധ്യാപകർക്ക് കുട്ടികളിലെ പഠന നിലവാരം ഉയർത്തുവാനും പ്രശ്നങ്ങളെ പരിഹരിക്കുവാനും സാധിക്കുന്നു.